Η ώρα του Καμαρά | Onsports.gr\nhome Onsports.gr - TweetsΚώστας ΖοργιόςΗ ώρα του Καμαρά Κοινοποιήστε\nΗ ώρα του Καμαρά\tΔημοσίευση: Τετάρτη, 27 Απριλίου 2011 14.44\nΕίναι παρεξηγήσιμες οι χθεσινές δηλώσεις του Ανρί Καμαρά και ο τρόπος με τον οποίο απάντησε στην ερώτηση «είναι οι πιθανότητες 50-50 στον τελικό»;\tΚατά τη γνώμη μου όχι, έστω και αν στα αυτιά των οπαδών της ΑΕΚ δεν ήχησαν και πολύ καλά. Το «τι 50-50, εμείς θα το πάρουμε», αποτελεί μια πιθανή απάντηση ενός ποδοσφαιριστή που νιώθει έντονη την ανάγκη να ηγηθεί της ομάδας του στο μεγαλύτερο ραντεβού της ιστορίας της, που ως πιο έμπειρος από όλους, αντιλαμβάνεται ότι πρέπει να «μοιράσει» αυτοπεποίθηση στους υπόλοιπους. Ο Καμαρά έχει προσφέρει αρκετά στον Ατρόμητο σε αυτή τη μία σεζόν που βρίσκεται στο Περιστέρι, όχι όμως τόσα όσα περίμεναν ο Σπανός, ο Δώνης και ο Αγγελόπουλος όταν άναβαν το πράσινο φως για την απόκτησή του. Το γνωρίζει και ο ίδιος και μάλλον καταλαβαίνει ότι έφτασε η ώρα να κάνει την αγωνιστική του υπέρβαση, ειδικά από τη στιγμή που τελειώνει το συμβόλαιό του και ο ίδιος επιθυμεί να το ανανεώσει. Βέβαια, με τις κουβέντες και τις δηλώσεις δεν κερδίζονται τίτλοι.\nΓιατί να το φοβάται, άλλωστε,έχοντας αγωνιστεί σε ολόκληρο Μουντιάλ; Μένει όμως το θάρρος αυτό και τον εγωισμό να τα βγάλει και μέσα στις τέσσερις γραμμές. Στα mind games τα πήγε αρκετά καλά, ώρα να τα πάει περίφημα και στο γήπεδο. Αν τα καταφέρει και προσφέρει happy end στους οπαδούς του Ατρομήτου θα μνημονεύεται για πολλά χρόνια στο Περιστέρι…\tΠροΤΙΜΟΥΜΕ τους Έλληνες επιχειρηματίες που μας προΤΙΜΟΥΝ


Πρώτη καταχώρηση: Τετάρτη, 19 Δεκεμβρίου 2018, 05:57\n«Ό,τι μπορούμε να κάνουμε εντός των ορίων του νόμου, της δημοκρατίας, εναντίον αυτών των χωρών, θα το κάνουμε» είπε ο Μπολσονάρου κατά τη διάρκεια διαγγέλματός του που αναμεταδόθηκε απευθείας μέσω Facebook.\nΟ Μπολσονάρου, ο οποίος αναλαμβάνει την εξουσία την 1η Ιανουαρίου, είναι ορκισμένος αντικομμουνιστής κι έχει εξυμνήσει επανειλημμένα το καθεστώς της στρατιωτικής δικτατορίας στη Βραζιλία (1964-1985).\nΚαταφέρεται πολύ συχνά εναντίον της Κούβας και της Βενεζουέλας, κι η εκλογή του αναγγέλλει τη δραματική μεταβολή της εξωτερικής πολιτικής της χώρας του σε σύγκριση με εκείνη των κυβερνήσεων του κεντροαριστερού Κόμματος Εργαζομένων (PT), που κυβέρνησε τη γιγαντιαία χώρα της Νότιας Αμερικής από το 2003 έως το 2016 και διατηρούσε θερμή σχέση με την Αβάνα και με το Καράκας.\n«Στο κάτω-κάτω, αυτή είναι μια γιορτή της δημοκρατίας. Εκεί πέρα, εκλογές δεν υπάρχουν, και όταν υπάρχουν, γίνονται καταγγελίες για νοθεία, επομένως δεν μας νοιάζει» είπε, προσθέτοντας πως «ο καλύτερος τρόπος να υποστηρίξουμε τον λαό της Βενεζουέλας είναι να μην προσκαλέσουμε τον κύριο Νικολάς Μαδούρο».\nΟ Μπολσονάρου δεν υπεισήλθε σε λεπτομέρειες για το πώς σχεδιάζει να κινηθεί εναντίον της Κούβας και της Βενεζουέλας. Πάντως, μετά την εκλογή του, απέκλεισε το ενδεχόμενο η Βραζιλία να αναλάβει στρατιωτική δράση εναντίον της κυβέρνησης της Βενεζουέλας.\nΟι ΗΠΑ υπολογίζουν στον Μπολσονάρου, ο οποίος έχει υποσχεθεί να αλλάξει τη βραζιλιάνικη εξωτερική πολιτική, ευθυγραμμίζοντάς την με αυτήν της Ουάσινγκτον. Ο σύμβουλος εθνικής ασφαλείας του Ντόναλντ Τραμπ, Τζον Μπόλτον, συναντήθηκε στα τέλη του Νοεμβρίου με τον εκλεγμένο πρόεδρο της Βραζιλίας.\nΌπως εκτίμησε ο Μπόλτον, η επικράτηση του Μπολσονάρου προσφέρει μια «ιστορική ευκαιρία» ώστε οι ΗΠΑ και η Βραζιλία να συνεργαστούν στενά στα πεδία της ασφάλειας, της οικονομίας κ.α.\nΤελευταία ενημέρωση: Τετάρτη, 19 Δεκεμβρίου 2018, 06:00


ΣΥΜΒΑΙΝΕΙ ΤΩΡΑ...ΚΑΛΕΣΜΑ ΣΕ Πάρτι covid-19:Κάλεσμα για να νοσήσουν και να αποκτήσουν αντισώματα…..!!Επικίνδυνα «παιχνίδια» ελαφρόμυαλων θέτουν σε κίνδυνο ολόκληρες κοινωνίες...!!\nΑρχική σελίδαΚΟΣΜΟΣΣΥΜΒΑΙΝΕΙ ΤΩΡΑ...ΚΑΛΕΣΜΑ ΣΕ Πάρτι covid-19:Κάλεσμα για να νοσήσουν και να αποκτήσουν αντισώματα…..!!Επικίνδυνα «παιχνίδια» ελαφρόμυαλων θέτουν σε κίνδυνο ολόκληρες κοινωνίες...!!\nΠάρτι covid-19:Κάλεσμα για να νοσήσουν και να αποκτήσουν αντισώματα…..!!Επικίνδυνα «παιχνίδια» ελαφρόμυαλων θέτουν σε κίνδυνο ολόκληρες κοινωνίες...!!\nΤην ώρα που οι ΗΠΑ πλήττονται όσο καμία άλλη χώρα από την πανδημία του κορονοϊού, υπάρχουν πολλοί Αμερικανοί που θέλουν να περάσουν στην όχθη της ανοσίας, διασχίζοντας μια... θάλασσα ανοησίες. Αυτόν τον δρόμο θέλησαν να διαβούν νεαροί κυρίως, που καλούν σε «πάρτι Covid-19», προσκαλώντας υγιή κόσμο να συναθροιστεί για να νοσήσει και να αποκτήσει αντισώματα. Την ώρα βέβαια, που δεν έχει αποσαφηνιστεί από την επιστημονική κοινότητα αν ο ιός μπορεί και υπό ποια μορφή να επανέλθει σε κάποιον που έχει νοσήσει... Ούτε υπάρχει σαφής επιστημονική μελέτη που να αποδεικνύει ότι η ευρέως πλέον σαν όρος, «ανοσία της αγέλης», μπορεί να επιτευχθεί για τον νέο κορονοϊό.\nΠαρόλα αυτά, στην Κομητεία Ουάλα Ουάλα 420 νοτιοανατολικά του Σιάτλ, περίπου 100 κρούσματα εμφανίστηκαν σε ελάχιστο χρονικό διάστημα και τα οποία όπως ανέφεραν οι τοπικές Αρχές εμφανίστηκαν ύστερα από ένα αντίστοιχο κάλεσμα σε... κορονοπάρτι. Ο στόχος αυτών των συγκεντρώσεων είναι να αναμειγνύονται άτομα που δεν έχουν μολυνθεί με ένα μολυσμένο άτομο σε μια προσπάθεια να κολλήσουν τον ιό... «Αυτό το είδος συμπεριφοράς μπορεί να δημιουργήσει μια αλματώδη αύξηση σε περιπτώσεις που επιβραδύνουν περαιτέρω την ικανότητα του κράτους μας να ανοίξει σταδιακά», δήλωσε ο Τζον Βίσμαν υπουργός Υγείας της πολιτείας της Ουάσιγκτον.\nΑπό την Τετάρτη, αναφέρθηκαν 94 περιπτώσεις κοροναϊού στην Κομητεία και ένας θάνατος. Η Μέγκαν ΝτεΜπολτ επικεφαλής του οργανισμού υγείας της Κομητείας, δήλωσε ότι η ανίχνευση επαφών έδειξε ότι ορισμένοι από αυτούς που είχαν μολυνθεί είχαν παρευρεθεί σε πάρτι με σκοπό να μολύνουν τον ιό. Οι Ηνωμένες Πολιτείες είναι η χώρα που επλήγη περισσότερο από την πανδημία με περισσότερα από 1,2 εκατομμύρια κρούσματα μέχρι στιγμής και 73.095 θανάτους.


Πρωτοφανείς ευκαιρίες «βλέπει» η Κύπρος στα cryptos- Τι αναφέρει η Εθνική Αρχή Στοιχημάτων | Fortunegreece.com\nH Εθνική Αρχή Στοιχημάτων την επόμενη εβδομάδα θα διοργανώσει εκδήλωση για το blockchain και τα κρυπτονομίσματα, αλλά για το πώς η τεχνολογία μπορεί να προσφέρει ευκαιρίες στη βιομηχανία τυχερών παιχνιδιών στη χώρα.\nΣύμφωνα με την κυπριακή ρυθμιστική αρχή τυχερών παιγνίων, ενώ η τεχνολογία του Blockchain και των κρυπτονομισμάτων παρουσιάζει «πρωτοφανείς» ευκαιρίες, υπάρχουν προκλήσεις που σχετίζονται με τον κυβερνητικό κανονισμό και θέματα εθνικής κυριαρχίας.\nΣε αυτό το πλαίσιο, η Εθνική Αρχή Στοιχημάτων διερευνά εάν η τεχνολογία blockchain μπορεί να υποστηρίξει και να ενισχύσει την εποπτεία της στον κλάδο των τυχερών παιχνιδιών της Κύπρου.\nΗ ημερομηνία για την εκδήλωση έχει οριστεί για τις 8 Σεπτεμβρίου.\nΕπίσης, το Πανεπιστήμιο Λευκωσίας αναμένεται να θίξει τη χρήση του blockchain και των κρυπτονομισμάτων με συζήτηση που θα ακολουθήσει αμέσως μετά, για τα οφέλη που προσφέρει η τεχνολογία στον δημόσιο και τον ιδιωτικό τομέα.\nModerator θα είναι η Χριστιάνα Αριστείδου, δικηγόρος τεχνολογίας και πρόεδρος της Επιτροπής Τεχνολογίας του Δικηγορικού Συλλόγου Κύπρου.\nΣημειώνεται πως το 2013 η Λευκωσία έγινε το πρώτο διαπιστευμένο πανεπιστήμιο στον κόσμο που δέχθηκε bitcoin ως μέθοδο πληρωμής για δίδακτρα.\nΣημειώνεται πως η Κύπρος είναι απόλυτα εξοικειωμένη με την τεχνολογία blockchain, αφού την χρησιμοποίησε για να πιστοποιήσει ότι περίπου 100 γιατροί και νοσηλευτές είχαν κάνει εμβόλια κατά της COVID-19 τον Ιανουάριο.


«Επί δύο μήνες μέναμε με την οικογένειά μου σε σκηνή. 7 άτομα» | Zappit\nHome / Showbiz / «Επί δύο μήνες μέναμε με την οικογένειά μου σε σκηνή. 7 άτομα»\nΠέμπτη, 9.2.2017, 19:35\n«Μέσα σε ένα λεπτό είδα το πατρικό σπίτι μου να γκρεμίζεται».\nΟ σεισμός της Αθήνας το 1999, που άλλαξε ολοκληρωτικά τη θεώρηση της ζωής του. Αυτό εξομολογείται ο τραγουδιστής Δημήτρης Γιώτης σε συνέντευξη του στον Γιάννη Βίτσα και στο Down Town Κύπρου.\nΔΗΜΗΤΡΗΣ ΓΙΩΤΗΣ ΣΕΙΣΜΟΣ


Αυτά είναι τα 9 πράγματα που πρέπει να κάνεις ως γονιός | Infokids.gr\nΑρχική > Σχολή Γονέων > Γονείς, αυτά είναι τα 9 πράγματα που πρέπει να σας δουν να κάνετε τα παιδιά σας\nΤο να εμφυσήσετε από νωρίς στα παιδιά τα πρότυπα και τις συμπεριφορές που θα θέλετε να τα χαρακτηρίζουν όταν μεγαλώσουν είναι ο καλύτερος τρόπος για να δημιουργήσετε έναν ευτυχισμένο και ώριμο ψυχοσυναισθηματικά ενήλικα.\nΟπότε, πώς μπορείτε να μεταδώσετε εύκολα και αποτελεσματικά τις αξίες σας; Μέσα από το παράδειγμά μας, φυσικά, αλλά εδώ είναι το σημαντικό, να εξηγείτε γιατί κάνετε αυτό που κάνετε.Το παράδειγμα, ουσιαστικά, που δίνετε στο παιδί σας, είστε εσείς οι ίδιοι. Η συνέπεια που δίνετε στο μήνυμά σας, είναι το βασικότερο τμήμα, στη μετάδοση της αξίας που θέλετε να περάσετε. Αν το παιδί, σας δει να τηρείτε και με τη σειρά σας, το παράδειγμα που του μεταδίδετε, θα το υιοθετήσει, προσθέτοντας ακόμα ένα λιθαράκι στη σχέση εμπιστοσύνης μεταξύ σας.\nΓιατί όπως επισημαίνουν και πολλοί ψυχολόγοι ” Οι γονείς δεν μεγαλώνουν παιδιά, μεγαλώνουν ενήλικες “.\nΤο Infokids.gr συγκέντρωσε και σας προτείνει τα 9 πράγματα που πρέπει να σας δουν να κάνετε τα παιδιά ούτως ώστε να αφομοιώσουν όλα όσα θέλετε να τους εμφυσήσετε για να μην έρθει η στιγμή να σας πουν “Δάσκαλε που δίδασκες και νόμο δεν εκράτεις”.\n1.Μην συγκρατείτε τα δάκρυά σας\nΠολλά παιδιά πιστεύουν λανθασμένα ότι το κλάμα είναι ταυτόσημο με τα μωρά, αποτελεί δείγμα αδυναμίας ή κατωτερότητας και γενικά ότι δεν πρέπει να επιτρέπουμε στον εαυτό μας να λυγίζει και να βάζει τα κλάματα.Μια τέτοια προσέγγιση όμως κάθε άλλο παρά ορθή είναι. Τα παιδιά πρέπει από μικρά να μάθουν ότι οι άνθρωποι δεν είναι μηχανές αλλά αντιθέτως έχουν αισθήματα και πράττουν αναλόγως των καταστάσεων. Επομένως, όταν νιώσετε ότι τα δάκρυα σας πλημμυρίζουν μην τα συγκρατήσετε για το “καλό” των παιδιών και δείξτε τους ότι όλοι έχουν το δικαίωμα να λυγίσουν και να κλάψουν.\n2. Δείξτε τους ότι τίποτα στη ζωή δεν κερδίζεται χωρίς κόπο και αγώνα\nΜόνο βλέποντας ότι οι γονείς τους έχουν αγωνιστεί και μοχθήσει σκληρά για να αποκτήσουν όλα όσα έχουν καταφέρει, τα παιδιά θα καταλάβουν ότι αυτό είναι ένα φυσικό κομμάτι της ζωής . Εξηγήστε τους ότι η ζωή είναι ένας αγώνας. Είναι μία διαρκής πάλη με τον εαυτό μας, την κοινωνία, με τα θέλω και τα πρέπει. Σχεδόν τίποτα δεν έρχεται εύκολα κι αυτό είναι κάτι που θα πρέπει να μας γίνεται κίνητρο κι όχι να λειτουργεί ως ανασταλτικός παράγοντας.\n3.Μην διστάζετε να φιληθείτε με τον σύντροφό σας\nΠολλοί γονείς αποφεύγουν να φιλιούνται μπροστά στα παιδιά τους θεωρώντας εσφαλμένα ότι τα παιδιά θα ενοχληθούν και δεν θέλουν να βλέπουν τέτοιου είδους αντιδράσεις. Τα φιλιά όπως και οι αγκαλιές είναι ο τύπος της συμπεριφοράς που επιτρέπει στα παιδιά να ξέρουν ότι η σχέση των γονιών τους είναι σταθερή και στέρεα.Λοιπόν, αφήστε ελεύθερα τα συναισθήματά σας και μην διστάζετε να αγκαλιαστείτε και να φιληθείτε μπροστά στα παιδιά. Δεν είναι ντροπή. Αντίθετα είναι απόδειξη αγάπης, απαραίτητη για μικρούς και μεγάλους.\n4. Μην ζητάτε μόνο από το παιδί να είσαι σε φόρμα και να προσέχει το βάρος του αλλά ασκηθείτε από κοινού\n5.Προγραμματίστε και τηρήστε ευλαβικά τον οικογενειακό προϋπολογισμό σας\nΗ διαχείριση των οικονομικών είναι από τους ελάχιστους τομείς που τα παιδιά επηρεάζονται σχεδόν αποκλειστικά από τη συμπεριφορά των γονέων τους. Είναι κάτι που δεν διδάσκεται στο σχολείο και κάτι στο οποίο οι φίλοι και οι παρέες έχουν ελάχιστη επιρροή. Αν θέλετε να ξέρετε πως θα διαχειρίζονται τα παιδιά σας τα χρήματά τους όταν μεγαλώσουν, κοιταχτείτε για λίγο στον καθρέφτη. Αν τα οικονομικά σας είναι σε τάξη μπορείτε να κοιμάστε ήσυχοι. Αν όμως δεν ξέρετε τι ξοδεύετε ή τι χρωστάτε και σε ποιον, ίσως θα ήταν καλύτερα πριν κάνετε τον κόπο να διδάξετε το οτιδήποτε στα παιδιά σας να προσπαθήσετε να βάλετε μια τάξη στα δικά σας οικονομικά. Το να μάθουν από μικρή ηλικία τα παιδιά το πώς να διαχειρίζονται μόνα τους κάποια χρηματικά ποσά πρόκειται να συμβάλλει στην μελλοντική τους επιτυχία και ευτυχία.\n6. Να γίνετε εθελοντής και να τους διδάξετε την αξία του εθελοντισμού\nΤα παιδιά είναι εύκολο να μάθουν το καλό, αρκεί να τους το δείξουμε. Κι εμείς είναι εύκολο να τους το δείξουμε, αρκεί να ενδιαφερθούμε.Μαθαίνουν ενεργώντας και, το κυριότερο, μαθαίνουν ότι δεν είναι άσχημο και βαρετό να προσφέρει κάποιος στο ευρύτερο σύνολο. Με τον τρόπο αυτό θα αποκτήσουν και μια συνείδηση ανιδιοτελούς προσφοράς. Μέσα στο σημερινό περιβάλλον καλλιέργειας του ανταγωνισμού, το να κάνουν κάτι όλοι μαζί τους αφήνει μια γλυκιά γεύση για το τι σημαίνει συλλογική δουλειά.\n7.Διαβάστε βιβλία και δείξτε τους τα οφέλη της φιλαναγνωσίας\nΔεν μπορείτε να απαιτείτε από το παιδί σας να διαβάσει, αν εσείς δεν διαβάζετε. Η φιλαναγνωσία έχει ως κύριο στόχο την εξοικείωση των παιδιών από μικρή ηλικία με το βιβλίο και την ανάγνωση, ενώ απώτερος σκοπός είναι η σταδιακή ανάπτυξη μιας φιλικής σχέσης ανάμεσα στο παιδί και το βιβλίο, όπου το παιδί θα έχει την ευκαιρία να γνωρίσει το βιβλίο και να αγαπήσει την ανάγνωση. Στόχος είναι να μάθουμε στο παιδί να διαβάζει βιβλία αλλά και να αναπτύξει μια αγάπη για τα βιβλία. Βοηθήστε το παιδί σας να γίνει φίλος του βιβλίου. Είναι ο φίλος που θα του κρατήσει συντροφιά , που θα το κάνει να γελάσει ή να δακρύσει. Ο φίλος που θα ετοιμάσει το παιδί να χτίσει το αύριο.\n8.Μην σταματάτε να είστε δημιουργικοί\nΗ ακινητοποιημένη δημιουργικότητα δημιουργεί αισθήματα μη ικανοποίησης, αναξιότητας και θλίψης. Αν είχαν τα παιδιά διδαχθεί από μικρά να εκτιμούν και να αποζητούν τη δημιουργική τους έκφραση, χωρίς την κατάρα της τελειότητας να τα καταδιώκει θα είχαν έτοιμη τη δεξιότητα της έκφρασης της δημιουργικότητας να τους συμπαραστέκεται επαγγελματικά και ψυχικά σε όλη τους τη ζωή.Η δημιουργικότητα είναι βασική ανάγκη του ανθρώπου -όχι πολυτέλεια, αλλά ανάγκη!\n9.Να είστε ευγενικοί\nανατροφή παιδιού Συμπεριφορά Παιδιού σχέσεις γονέων και παιδιού σχολή γονέων'\nΤετάρτη, 5 Ιουλίου, 2017 στην κατηγορία Σχολή Γονέων


Ζαχαροπλαστεία Πελοπόννησος. Καλώς ήλθατε στον επαγγελματικό ηλεκτρονικό κατάλογο Zaxaroplastia.gr. Στον κατάλογο της eQuality με Ζαχαροπλαστεία, Εργαστήρια Ζαχαροπλαστικής Zaxaroplastia.gr, ο οποίος σας παρέχει τις περισσότερες δυνατότητες από οποιοδήποτε άλλο επαγγελματικό κατάλογο της αγοράς, εξειδικευμένο στον κλάδο των Ζαχαροπλαστείων, Εργαστηρίων Ζαχαροπλαστικής.\nΖαχαροπλαστείο Πελοπόννησος Κατάλογος Zaxaroplastia.gr\nΟ κατάλογος Ζαχαροπλαστείων Zaxaroplastia.gr με Ζαχαροπλαστεία Πελοπόννησος εμφανίζεται στις πρώτες σελίδες της μηχανής αναζήτησης Google με λέξεις κλειδιά όπως πχ Ζαχαροπλαστείο Πελοπόννησος, Ζαχαροπλαστεία Πελοπόννησος, Ζαχαροπλαστεία Ελλάδα .\nΕκτός από Ζαχαροπλαστείο Πελοπόννησος, μπορείτε μέσα από τους υπόλοιπους καταλόγους eQuality, να βρείτε & άλλους επαγγελματίες ή καταστήματα που σχετίζονται με τον συγκεκριμένο κλάδο. Δείτε παρακάτω τα σχετικά επαγγέλματα, στα οποία μπορεί η eQuality να σας βοηθήσει να βρείτε τους καταλληλότερους επαγγελματίες ή τα καταστήματα που αναζητάτε. Οι παρακάτω σύνδεσμοι αφορούν αποκλειστικά τους επαγγελματίες της Πελοποννήσου & θα σας εμφανίσουν απευθείας τις περισσότερες δυνατές πληροφορίες σχετικά με τους τοπικούς επαγγελματίες ή καταστήματα & δεν χρειάζεται να κάνετε καμία αναζήτηση. Σε περίπτωση που χρειαστείτε την οποιαδήποτε βοήθεια σχετικά με την λειτουργικότητα ή τις υπηρεσίες του καταλόγου με Ζαχαροπλαστεία, Εργαστήρια Ζαχαροπλαστικής Zaxaroplastia.gr, μπορείτε να επικοινωνήσετε με την eQuality στον τηλέφωνο 2104979338 ή στο email info@zaxaroplastia.gr.\nΖαχαροπλαστείο Πελοπόννησος. Σχετικά επαγγέλματα


Ο ληστής που πήγε να κλέψει κομμωτήριο και κατέληξε σκλάβος του σ@ξ – Υπάρχω fm 101.4\nΟ ληστής που πήγε να κλέψει κομμωτήριο και κατέληξε σκλάβος του σ@ξ\nBy admin\t On Νοέ 27, 2019\nΟι ληστείες είναι συνήθως κάτι τρομακτικό. Έτσι και βρεθείς μπροστά σε ληστή, το πιο πιθανό είναι να σηκώσεις τα χέρια ψηλά και να πέσεις στο έδαφος. Ωστόσο υπάρχουν και περιπτώσεις ληστειών, που έγιναν τραυματικές για τους ίδιους τους ληστές…\nΗ ιδιοκτήτρια του κομμωτηρίου είχε μάυρη ζώνη στο καράτε. Αφού τον εξουδετέρωσε, τον αιχμαλώτισε δένοντάς τον με το καλώδιο από πιστολάκι στο καλοριφέρ. Τον έγδυσε και τον κράτησε εκεί δεμένο για τρεις ημέρες χρησιμοποιώντας τον ως… σκλάβο του σeξ!\nΓια τρεις ημέρες ο 28χρονος έτρωγε μόνο… Viagra. Μετά από αυτά τα τρία 24ωρα, τον άφησε ελεύθερο, πιστεύοντας ότι του έδωσε ένα μάθημα. Ο Jasinski πήγε στην αστυνομία και κατήγγειλε ότι τον είχε κρατήσει όμηρο, δεμ[ενο με χειροπέδες και πως τον τάιζε Viagra. Όταν η αστυνομία έφτασε στο κομμωτήριο, η 32χρονη είπε «Τον μπ@στ… Ναι, κάναμε σeξ δυο φορές, αλλά του αγόρασα καινούργιο τζιν, φαγητό και του έδωσα 1.000 ρούβλια λίγο πριν φύγει». Τους συνέλαβαν και τους δυο.\nΈξι πράγματα που συμβαίνουν στο σώμα σας όταν τρώτε τακτικά αυγά


Εθελοντισμός, τρόπος συμμετοχής\n…σε δράσεις συνεργατικές και κοινωνικές που σκοπεύουν στην αντιμετώπιση των άμεσων κοινωνικών και περιβαλλοντικών ζητημάτων.\nΔεν πιστεύουμε ότι μπορούμε να λύσουμε έτσι, μόνοι μας, τα μεγάλα περιβαλλοντικά προβλήματα. Δεν μπορούμε όμως και να καθόμαστε αμέτοχοι. Οι δράσεις μας αποτελούν άλλωστε μια άμεση υπενθύμιση των προβλημάτων και πίεση για την αντιμετώπισή τους.\nΜια μορφή κοινωνικού ελέγχου απέναντι σε όσους λαμβάνουν κρίσιμες αποφάσεις, μια συνεισφορά στην προστασία του περιβάλλοντος ως δημόσιο και κοινωνικό αγαθό.\nΜαζί με τους ίδιους τους εθελοντές λοιπόν, σχεδιάζουμε δράσεις που απαντούν στις συγκεκριμένες ανάγκες της περιοχής και σέβονται την τοπική κοινωνία. Δράσεις πολύπλευρες και συμμετοχικές, που υπερβαίνουν τα όρια μιας απλής «απλήρωτης εργασίας». Δράσεις που μας χωρούν όλους και όλες που έχουν τη διάθεση να προσφέρουν, ανεξάρτητα από ηλικία ή μόρφωση, καταγωγή ή γλώσσα.\nΣε αυτό το πλαίσιο οργανώνονται και τα Προγράμματα Εθελοντισμού. Κάθε καλοκαίρι, σε σημαντικούς ορεινούς βιοτόπους, εθελοντές και εθελόντριες κάθε ηλικίας, μαζί με τα επιστημονικά στελέχη της «Καλλιστώ» και σε συνεργασία με την τοπική κοινωνία, υλοποιούμε προγράμματα δασοπροστασίας, συνεργαζόμαστε στην έρευνα για τη φύση και την ιστορία της περιοχής, σχεδιάζουμε και υλοποιούμε δημιουργικές παρεμβάσεις στο πεδίο, ενημερώνουμε επισκέπτες και παραγωγούς, βοηθάμε στην επόπτευση των Προστατευόμενων Περιοχών.\nΚαι ταυτόχρονα πλουτίζουμε και εμείς σε γνώσεις, εμπειρίες, σχέσεις.\nΣτη Ροδόπη, το Γράμο ή τα βουνά των Γρεβενών σας καλούμε να συμμετάσχουμε μαζί στην προσπάθεια να γεμίσουν τα βουνά μας ξανά από ζωή


Porsche Taycan: Πρεμιέρα τον Σεπτέμβριο, πάνω από 20.000 οι παραγγελίες της | 4ΤΡΟΧΟΙ\nΔιαβάστε επίσης: Τι σημαίνει και από πού προήλθε το όνομα Taycan\nΟι άνθρωποι της Porsche προσδοκούν με χρονικό ορίζοντα το 2025 οι ετήσιες πωλήσεις της μάρκας να είναι μοιρασμένες σε ποσοστό 50/50 ανάμεσα στα αυτοκίνητα που θα κινούνται από θερμικούς ή/και ηλεκτρικούς κινητήρες. Τι σημαίνει αυτό πρακτικά; Με δεδομένο το γεγονός ότι αυτή τη στιγμή η Porsche πουλά περί τα 250.000 αυτοκίνητα το χρόνο, στόχος είναι το 2025 τα 125.000 αυτά να είναι βενζινοκίνητα, με τα υπόλοιπα 125.000 να «σπάνε» σε περισσότερα από 60.000 plug-in υβριδικά και σχεδόν 60.000 αμιγώς ηλεκτρικά μοντέλα.\nΗ νέα Porsche Taycan θα κινείται από δύο στο σύνολο ηλεκτροκινητήρες που συνδυαστικά θα αποδίδουν πάνω από 600 ίππους. Οι έως τώρα υπολογισμοί των Γερμανών κάνουν λόγο πως οι εν λόγω μονάδες ισχύος θα εξασφαλίζουν «0-100» σε χρόνο κάτω των 3,5 δλ. και «0-200» σε λιγότερο από 12 δλ. Οι μπαταρίες ιόντων λιθίου, στις οποίες και θα αποθηκεύεται η ενέργεια που θα «εισπράττουν» τα δύο ηλεκτρο-μοτέρ, έχουν βέλτιστο εύρος λειτουργίας τους 20 με 40 βαθμούς Κελσίου εξασφαλίζοντας στις συνθήκες αυτές αυτονομία άνω των 500 χλμ. Μολαταύτα, η Porsche δεν ανακοινώνει ούτε την ακριβή χωρητικότητά των μπαταριών, ούτε και ποια νόρμα (WLTP ή NEDC) έχει υιοθετηθεί για τον ως άνω υπολογισμό της μέγιστης αυτονομίας. Σύμφωνα πάντα με την εταιρεία, σε κύκλωμα 800V ο χρόνος που θα απαιτείται για το γέμισμα των συσσωρευτών ενέργειας προκειμένου να καλυφθούν 400 χλμ. δεν θα υπερβαίνει τα 15 λεπτά._Χ.Α.


Ανακαλύψετε τη μαγεία του οινικού πολιτισμού! | ALPHA BANK\nΑνακαλύψετε τη μαγεία του οινικού πολιτισμού!\nΤο Πρόγραμμα Επιβραβεύσεως Membership Rewards και το Πρόγραμμα Επιβραβεύσεως Χρυσή Alpha Bank Visa διευρύνουν τη συνεργασία τους με καταξιωμένους Έλληνες οινοποιούς, προσκαλώντας σας σε ένα συναρπαστικό ταξίδι στον κόσμο του κρασιού. Ανακαλύψτε νέα μοναδικά αρώματα και πλούσιες γεύσεις, επιλέγοντας ανάμεσα σε ακόμη περισσότερα προϊόντα εξαιρετικής ποιότητας, με πλήθος διεθνών διακρίσεων και παγκόσμια αναγνώριση.\nΑξιοποιήστε σήμερα τη μοναδική δυνατότητα που σας προσφέρουν τα Προγράμματα Επιβραβεύσεως των Καρτών σας, εξαργυρώνοντας τους Membership Rewards πόντους σας ή τους Bonus Πόντους σας και απολαύστε μία εμπειρία, που θα σας μείνει αξέχαστη.


ΠΑΟΚ – Παναθηναϊκός 0-0: Τα έκανε «μαντάρα» ο Γκεστράνιους ακυρώνοντας γκολ του «τριφυλλιού» | MEGA TV\nΟ Παναθηναϊκός άξιζε τη νίκη στο ντέρμπι με τον ΠΑΟΚ αλλά μια αδιανόητη απόφαση του διαιτητή, Γκεστράνιους, δεν επέτρεψε στους πράσινους να πάρουν τους τρεις βαθμούς.\nΤο παιχνίδι έληξε 0-0, με τον διαιτητή να είναι ο αρνητικός πρωταγωνιστής, λόγω της ακύρωσης του γκολ που πέτυχε ο Μακέντα στο 78’.\nΉταν μια αδιανόητη απόφαση, καθώς ο ρέφερι ακύρωσε το γκολ του Ιταλού, για να δώσει φάουλ υπέρ του «τριφυλλιού».\nΚανείς «πράσινος» δεν μπορούσε να πιστέψει ότι ο διαιτητής ακύρωσε το γκολ του Μακέντα και μάλιστα αυτό που πρέπει να σημειωθεί είναι ότι ο Γκεστράνιους παραδέχθηκε το λάθος του.\nΑυτό όμως δεν είχε καμιά αξία για τον Παναθηναϊκό, καθώς το λανθασμένο σφύριγμα του διαιτητή στέρησε από τους πράσινους μια σημαντική νίκη, στην προσπάθεια που κάνουν για έξοδο στην Ευρώπη.\nΗ αντίδραση όλων στον Παναθηναϊκό ήταν άμεση καθώς αυτή η απόφαση ενδέχεται να είναι καταδικαστική για το «τριφύλλι» σε ότι αφορά την είσοδο στην τετράδα.


Το νόμπελ ιατρικής 2016 κερδίζει ο Ιάπωνας Γιοσινόρι Οσούμι | Νέα και ειδήσεις της υγείας\nΟ Οσούμι γεννήθηκε το 1945 στην Ιαπωνία, είναι βιολόγος με ειδίκευση στην κυτταρική βιολογία και καθηγητής στο Ινστιτούτο Τεχνολογίας του Τόκιο.\nΌπως αναφέρει η σουηδική επιτροπή των βραβείων Νόμπελ του Ινστιτούτου Καρολίνσκα, οι έρευνες του Οσούμι για την αυτοφαγία έχουν κρίσιμη σημασία για να γίνει κατανοητή η ανανέωση των κυττάρων και η απάντηση του σώματος στην πείνα και τις λοιμώξεις.\nΗ διαδικασία διαδραματίζει ρόλο τεράστιας σημασίας για την αποτροπή της εμφάνισης καρκινικών όγκων, τη διατήρηση του υγιούς μεταβολισμού, αλλά και την προστασία έναντι νοσημάτων όπως είναι ο διαβήτης. Η δυσλειτουργική αυτοφαγία συνδέεται με τη νόσο Πάρκινσον, τον διαβήτη τύπου 2, τον καρκίνο αλλά και πληθώρα άλλων ασθενειών που συνδέονται με τη γήρανση.\nΤο Νόμπελ Ιατρικής είναι το πρώτο της κατηγορίας που απονέμεται κάθε χρόνο και μέχρι στιγμής έχουν γίνει συνολικά 107 απονομές, ενώ συνοδεύεται και από αμοιβή περίπου 933.000 δολαρίων. Πέρυσι το συγκεκριμένο βραβείο απέσπασαν τρεις επιστήμονες που ανέπτυξαν μεθόδους για την καταπολέμηση της ελονοσίας και άλλων τροπικών ασθενειών.\nΤο αγχός οδηγεί τους έφηβους στην κατάθλιψη\nΠοιος θεωρείται ο πιο ευτυχισμένος εργαζόμενος; Έρευνα\nΓιατί ο Mark Zuckerberg βγήκε από τη λίστα των 40 πλουσιότερων στον κόσμο ;


Ενημέρωση Στην ιστοσελίδα της ΕΕΤΑΑ οι θέσεις παιδικών σταθμών\nΔευτέρα, 01 Σεπτεμβρίου 2014 17:20\nΑναρτήθηκαν στην ιστοσελίδα της Ελληνικής Εταιρείας Τοπικής Ανάπτυξης και Αυτοδιοίκησης (ΕΕΤΑΑ) οι οριστικοί πίνακες των παιδιών, που μέσω ΕΣΠΑ θα γίνουν δεκτά σε παιδικούς και βρεφονηπιακούς σταθμούς.\nΟι ωφελούμενοι θα πρέπει να αναζητήσουν τα ονόματά τους, στη δομή όπου έχουν επιλεγεί, προκειμένου να εγγράψουν το ή τα παιδιά τους μέχρι και τις 10/9/2014.\nΗ διαδικασία εγγραφής στους παιδικούς σταθμούς αναμένεται να είναι η ίδια με πέρσι.\nΜετά την ανακοίνωση των τελικών αποτελεσμάτων, η ΕΕΤΑΑ θα αποστείλει στον ανάδοχο φορέα:\nγ) Κατάλογο με τα στοιχεία επικοινωνίας των ωφελουμένων μητέρων, προκειμένου να ενημερωθούν για τη διαδικασία εγγραφής των τέκνων τους. Εγγραφές Τέκνων στις Δομές.\nΔείτε τους οριστικούς πίνακες στο παρακάτω ιστότοπο:


Ο Σεβ. Ποιμενάρχης μας στην πανήγυρη της Αγίας Μεγαλομάρτυρος Βαρβάρας στο Ρέθυμνο – Ιερά Μητρόπολη Αρκαλοχωρίου, Καστελλίου και Βιάννου\nΟ Σεβ. Ποιμενάρχης μας στην πανήγυρη της Αγίας Μεγαλομάρτυρος Βαρβάρας στο Ρέθυμνο\n4 Δεκεμβρίου, 2019 Πατήρ Εμμανουήλ Πνευματικάκης Uncategorized\nΣτο Ρέθυμνο μετέβη ο Σεβασμιώτατος Μητροπολίτης μας κ. Ανδρέας με αφορμή την εορτή της Πολιούχου της πόλεως Αγίας Μεγαλομάρτυρος και Θαυματουργού Βαρβάρας.\nΤο πρωί της Τετάρτης 4ης Δεκεμβρίου 2019 τελέσθηκε Αρχιερατικό Συλλείτουργο προεξάρχοντος του Σεβ. Μητροπολίτη Ανέων κ. Μακαρίου και συλλειτουργούντων του Σεβ. Μητροπολίτη Ρεθύμνης και Αυλοποτάμου κ. Ευγενίου και του Σεβ. Ποιμενάρχη μας κ. Ανδρέα.\nΣυμμετείχαν πολλοί Κληρικοί, μεταξύ των οποίων ο νέος κωδικογράφος της Ιεράς Επαρχιακής Συνόδου τη Εκκλησίας Κρήτης, Πανοσιολ. Αρχιμ. Ειρηναίος Μπατσάκης.\nΚατά τη Θεία Λειτουργία ο Σεβ. Μητροπολίτης Ρεθύμνης και Αυλοποτάμου κ. Ευγένιος τέλεσε την εις Διάκονον χειροτονία του π. Θεολόγου Παπαλεβυζάκη, αδελφού της Ιεράς Πατριαρχικής και Σταυροπηγιακής Μονής Αρκαδίου, πτυχιούχου της Πατριαρχικής Ανώτατης Εκκλησιαστικής Ακαδημίας Κρήτης με μεταπτυχιακές σπουδές στο Σαμπεζύ. Απηύθυνε πατρικές συμβουλές προς τον νεοχειροτονηθέντα και ευχαρίστησε τους Σεβ. Μητροπολίτες για την τιμητική παρουσία τους στην πανήγυρη, αλλά και τους ευσεβείς προσκυνητές.\nΑκολούθησε η περιφορά της Ιεράς Εικόνος και του Ιερού Λειψάνου της Αγίας Μεγαλομάρτυρος Βαρβάρας, με την συμμετοχή του Δημάρχου, των πολιτικών, στρατιωτικών και λοιπών Αρχών της πόλεως και των πιστών προσκυνητών.\nPrevious Post:Ο Σεβ. Ποιμενάρχης μας στους Εψηφισμένους Επισκόπους Ευμενείας και Δορυλαίου\nNext Post:Πανηγυρικός Εσπερινός του Αγίου Σάββα στα Καρουζανά Πεδιάδος\nΕσπερινός των Αγίων Αποστόλων Πέτρου και Παύλου στην Άρβη.\nΠρόγραμμα Πανηγύρεως Ιερού Μητροπολιτικού Ναού Αγίου Ανδρέου Αρχιεπισκόπου Κρήτης του Ιεροσολυμίτου.


Γιώργος Ζαμπέτας: Η κόρη του πρώτου αυθεντικού έλληνα ράπερ Κατερίνα Ζαμπέτα θυμάται | Athens Voice\nΓιώργος Ζαμπέτας: Η κόρη του πρώτου αυθεντικού έλληνα ράπερ Κατερίνα Ζαμπέτα θυμάται\nΜε αφορμή την παράσταση «Μάλιστα Κύριε» που ανεβαίνει στο θέατρο Αλίκη, ζητήσαμε από την κόρη του να μοιραστεί μαζί μας μερικές αναμνήσεις από τον πατέρα της\nΈνας άνθρωπος που υπήρξε κυριολεκτικά λαϊκό είδωλο και συνεχίζει να μνημονεύεται με την ίδια αγάπη. Ένας αυθεντικός καλλιτέχνης που μίλησε τη γλώσσα της πόλης σαν να ήταν ο πρώτος έλληνας ράπερ της πιάτσας και ένωσε με ένα ταξίμι στο μπουζούκι του το δρόμο που άρχιζε από το ρεμπέτικο και έμπαινε στα αστικά σαλόνια της νέας τάξης που ξεκινούσε τότε, μεταπολεμικά, να δημιουργείται στη χώρα. Ο τεράστιος Ζαμπέτας, σαν αρχηγός της νύχτας, άφησε παρακαταθήκη λόγο και πενιά, νόημα και νεύμα, μαγκιά και κιμπαριλίκι, νταλκά αλλά και χαρά της ζωής, υπέροχα τραγούδια και απολαυστικές παρλάτες. Και βέβαια απίθανες ιστορίες. Με αφορμή την παράσταση «Μάλιστα Κύριε» που ανεβαίνει στο θέατρο Αλίκη, σε κείμενο και σκηνοθεσία του Πέτρου Ζούλια και με μεγάλο θίασο και ορχήστρα, ζητήσαμε από την κόρη του, την κυρία Κατερίνα Ζαμπέτα, να μοιραστεί μαζί μας μερικές από τις αναμνήσεις από τον πατέρα της.\nΗ Κατερίνα Ζαμπέτα, έχοντας κυκλοφορήσει πριν 4 χρόνια ένα βιβλίο για τον πατέρα της και έχοντας οργανώσει με εξαιρετική επιμέλεια όλα αυτά τα χρόνια το αρχείο του, κατάφερε να σώσει σε ψηφιακή μορφή έναν τεράστιο όγκο από ηχογραφήσεις, συνεντεύξεις, αποσπάσματα από ταινίες, τηλεοπτικές εμφανίσεις και γενικά να διατηρήσει το πνεύμα του ολοζώντανο.\nΊσως ήταν αυτή ακριβώς η πληρέστατη εικόνα του που έδωσε και τη φαεινή ιδέα στους δημιουργούς της παράστασης, ο Ζαμπέτας ο ίδιος να υπάρχει «ψηφιακά» και με κάθε άλλο τρόπο στη σκηνή και γύρω του ο θίασος. «Πολλοί είναι εκείνοι που θα ήθελαν να ενσαρκώσουν τον Ζαμπέτα αλλά όπως λέει και η φίλη μου η Μάρθα Βούρτση, ποιος να ενσαρκώσει τον Ζαμπέτα; Αυτό το μοντέλο έχει σπάσει. Ποιος θα είναι αυτός που θα τον χρεωθεί;» λέει η κυρία Κατερίνα. «Είναι μία πρωτοποριακή ιδέα αλλά και μία ένδειξη σεβασμού. Γιατί, διαφορετικά, θα με έβλεπε ο μπαμπάς μου από εκείνη εκεί τη φωτογραφία, δίπλα στο μπουζούκι του, κάθε μέρα και θα μου έλεγε “βρε κόρη, γιατί να με πετάξεις;”»\nΣτο «Μάλιστα Κύριε» η Βίκυ Σταυροπούλου υποδύεται τη σύζυγο Ζαμπέτα ενώ ο Τάσος Χαλκιάς τον παππού, τον μπαρμπέρη και μπουζουκοπαίχτη, από τον οποίο μάθαινε ο μικρός Γιώργος να παίζει κι αυτός το μπουζούκι. «Ο πατέρας μου γεννήθηκε στην Ακαδημία Πλάτωνος το ’25 σε δύσκολες εποχές, με φτώχεια… Όταν ήταν μικρός, του άρεσε να πηγαίνει με τα πόδια στον Βοτανικό Κήπο, τότε δεν υπήρχαν ούτε δρόμοι ούτε τίποτα. Του άρεσε να κάθεται σε ένα μέρος που σχηματιζόταν μια λιμνούλα και να ακούει τα βατράχια, τα αηδόνια, ήτανε φυσιολάτρης. Του άρεσε πολύ το γλυκοχάραμα. Το δειλινό δεν του άρεσε, τον στεναχωρούσε… Πήγαινε στο κουρείο του παππού. Ξεσκόνιζε τους πελάτες κι εκείνοι του έδιναν κανένα φραγκάκι. Τότε τα κουρεία ήταν σαν λέσχες, μαζεύονταν οι φίλοι να πούνε καμιά κουβέντα, να γελάσουν, να πούνε κανένα τραγουδάκι, να φύγει η μιζέρια της καθημερινότητας. Τους άκουγε ο πατέρας μου που παίζανε μπουζούκι, αν και ο παππούς μου δεν έπαιζε το λεγόμενο «απαγορευμένο», το ρεμπέτικο, έπαιζε κανταδόρικα. Βαλσάκια, τους “Απάχηδες των Αθηνών”, τον “Βαφτιστικό”… κυρίως επειδή αυτά αρέσανε στη γιαγιά μου. Στο κουρείο υπήρχε ένα μπουζούκι, μία κιθάρα, ένας μπαγλαμάς και ένα μαντολίνο. Ο μπαμπάς πήγαινε νωρίτερα και έφευγε πιο αργά για να μπορεί να παίρνει το μπουζούκι και να παίζει. Τους παρακολουθούσε πώς έβαζαν τα δάχτυλά τους και μάθαινε μόνος του. Αργότερα, όταν έρχονταν σπίτι διάφοροι μαθητευόμενοι, τους έλεγε: “Παίζε ό,τι παίζω. Κι εγώ έτσι έμαθα”».\n«Μας έλεγε ότι όταν ήταν 5 χρονών παιδάκι, στα νήπια, στο σχολείο, όλοι ήθελαν να πούνε στις γυμναστικές επιδείξεις ένα ποίημα, κάτι τέτοιο. Εκείνος σκάρωσε μόνος του ένα τραγουδάκι και ζήτησε να το πει, με το μπουζούκι του. “Και πήρα συγχαρητήρια, πήρα το πρώτο βραβείο της ζωής μου” μας έλεγε».\nΟ Ζαμπέτας και το σφυροδρέπανο\n«Ο μπαμπάς είχε ένα θείο που έμενε εκεί, στην ίδια αυλή με την οικογένεια, ο οποίος, ο καημένος, δεν άκουγε καλά αλλά έφτιαχνε πολύ καλές φουφούδες και ήταν και μπογιατζής. Τότε ο μπαμπάς ήταν 6 χρονών, το ’31. Κάποιος από τη γειτονιά ζήτησε από το θείο να του ζωγραφίσει κάτι αφίσες του ΚΚΕ με το σφυροδρέπανο. Μπαίνει ο μπαμπάς μου στο δωμάτιο του θείου, σαν παιδάκι, να χαζέψει… και τρελάθηκε με το σφυροδρέπανο. Του άρεσε πάρα πολύ χωρίς να ξέρει τι είναι. Και το μεσημέρι που είχε ησυχία, αρπάζει ο μικρός τα πινέλα τα κόκκινα και τα άσπρα και βάφει όλη τη γειτονιά! Δεν άφησε τοίχο για τοίχο! “Στην αρχή” μας έλεγε, “τρέμαν τα χέρια μου γιατί ήμουν μικρός και άπειρος. Αλλά είπα στο τέλος θα τα καταφέρω. Και το έκανα κι έτσι, κι αλλιώς, και κόκκινο”. Ο άλλος ο θείος ήταν ταγματάρχης στη χωροφυλακή και γυρίζοντας από τη δουλειά βλέπει τη γειτονιά γεμάτη σφυροδρέπανα. Ποιος το έκανε αυτό;! Κάνανε οικογενειακό συμβούλιο όλοι οι θείοι, ποιος είναι αυτός που ζωγράφισε τη γειτονιά. Και ο πατέρας μου περιχαρής: “Εγώ το έκανα!” Περίμενε ότι θα πάρει και έπαινο. Ακόμα τον κυνηγάει ο θείος μου. “Αυτή” μας έλεγε, “ήταν η πρώτη επαφή μου με το Κόμμα”. Αλλά ο πατέρας μου δεν ήταν ταγμένος πουθενά πολιτικά. Έλεγε “αυτό στη ζωή σου μπορεί και να σε χρεώσει”. Και τους ξεφώνιζε όλους».\nΤο δωμάτιο με τη σκάφη\n«Η οικογένεια του πατέρα μου το 1940 μετακομίσανε από την Ακαδημία Πλάτωνος και πήγανε στην Ιερά Οδό 309 και Σαλαμίνος 1. Ήταν ένα πλίνθινο σπίτι, προικώο της γιαγιάς, που είχε τρία δωμάτια και μία εξωτερική κουζινούλα. Το ένα δωμάτιο από αυτά, η γιαγιά μου η Μαρίκα το παραχώρησε στον μπαμπά μου για να κάνει τη δική του οικογένεια εκεί. Εγώ και άλλα δύο παιδιά γεννηθήκαμε σε αυτό το καμαράκι το 3 x 4. Το ’59-’60, μαζεύοντας κάποια χρήματα ο μπαμπάς μου, αγοράσαμε ένα οικόπεδο 200 μέτρα παρακάτω και χτίσαμε το πρώτο μας σπίτι. Αλλά εκεί γεννήθηκα, αυτά τα χρόνια ήταν τα πιο αγαπημένα μου. Πολλή φτώχεια αλλά και πολλή ζεστασιά από τη γιαγιά μου, από τις αδερφές του… είχε μία θετική αύρα αυτό το δωματιάκι.\nΘυμάμαι, είχαμε ένα κρεβάτι εγώ με την αδερφή μου και μία κούνια ο αδερφός μας ο Μιχάλης. Ο μπαμπάς μου είχε βάλει έναν κρεμαστό καθρέφτη και είχε από εκείνα τα παλιά σύνεργα του μπαρμπέρη. Τον θυμάμαι να ξυρίζεται. Δεν είχαμε μπάνιο, είχαμε μία σκάφη και εκεί η μαμά μου του έριχνε νερό για να πλυθεί και να είναι στην πένα, σένιος για να μπορεί να φύγει να πάει στη δουλειά.\nΕγώ σαν μικρό παιδάκι, ήμουνα και πονηρό. Το δωμάτιο είχε μία πόρτα που δεν έκλεινε καλά, έτριζε κιόλας, και πήγαινα κρυφά να δω τι γίνεται σε αυτό το δωμάτιο με τη σκάφη. Η μαμά φώναζε “φύγετε!” αλλά ο μπαμπάς της έλεγε “Άσ’ τα, βρε παιδάκι μου, τι θες και την κλείνεις αυτή την πόρτα; Άσ’ τα να δούνε, μια-δυο-τρεις, θα σταματήσουνε κάποια στιγμή να βλέπουνε”...\nΕκεί πρωτογνώρισα και όλους τους ρεμπέτες, τον Μάρκο Βαμβακάρη, τον Στράτο Παγιουμτζή, τον Γιάννη Παπαϊωάννου… Ερχόντουσαν εκεί και παίζανε. Και μερικές φορές βγαίνανε και έξω στην αυλή, όταν δεν χωρούσανε. Εκεί κάνανε πρόβες, εκεί άρχισαν να γεννιούνται και τα πρώτα του τραγούδια. Μαζευόταν όλη η γειτονιά. Ήξεραν ότι ο Ζαμπέτας έχει πρόβες. Στο καινούργιο μας σπίτι ο πατέρας μου είχε πάλι ένα δικό του δωμάτιο για πρόβες. Από εκεί έχουν περάσει όλοι οι μεγάλοι τραγουδιστές τους οποίους ο πατέρας μου ανέδειξε. Τι να θυμηθώ… Μοσχολιού, Μητροπάνος, Δούκισσα, Βοσκόπουλος, Κόκοτας, από εκεί πέρασε και η Βουγιουκλάκη, ο Παπαμιχαήλ, ο Σακελάριος, μεγάλοι σκηνοθέτες και δημιουργοί. Το σπίτι αυτό υπάρχει ακόμα. Έχει διατηρηθεί».\n«Τον ύπνο ποτέ δεν τον χόρτασα»\n«Με τον πατέρα μου είχαμε τρομερή επικοινωνία. Καταλάβαινα τι του άρεσε και τι δεν του άρεσε. Και με τα μάτια ακόμα τον έπιανα. Μου έριχνε κάτι ματιές που στάζανε φαρμάκι. Στα περισσότερα γυρίσματα που έκανε ήμουν παρούσα. Έλειπε πολλές ώρες από το σπίτι και μου έλειπε κι εμένα. Ο ίδιος έλεγε “τον ύπνο ποτέ δεν τον χόρτασα”. Δούλευε πολύ. Κι εγώ τρελαινόμουνα να πηγαίνω στα γυρίσματα. Καθόμουνα καρτερικά σε μια γωνιά και κοιτούσα. Βουγιουκλάκη, Παπαμιχαήλ, Κωνσταντίνου, Κωνσταντάρα, Ηλιόπουλο, τους πάντες. Ο πατέρας μου έχει λάβει μέρος σε περισσότερες από 160 ταινίες του ελληνικού κινηματογράφου. Επίσης με έπαιρνε από παιδί στις πρεμιέρες. Συνήθως οι πρεμιέρες των ταινιών γίνονταν Κυριακή πρωί, 12 με 2 το μεσημέρι. Ήμουνα πάντα πρώτη σε αυτά. Βίωσα και γνώρισα όλους τους σπουδαίους του καλού ελληνικού τραγουδιού και κινηματογράφου, σεναριογράφους, παραγωγούς, σκηνοθέτες.\nΑκόμα και στις προσωπικές του στιγμές, μόνιμα σκεφτόταν τη δουλειά του. Ήταν δημιουργικές στιγμές. Αν ήταν στεναχωρημένος πάλι θα ξεσπούσε στο μπουζούκι του, θα έπαιζε δικές του μελωδίες ή θα το έδειχνε με τον δικό του τρόπο. Ήταν χαρούμενος άνθρωπος αλλά και πιστός οικογενειάρχης. Σπίτι-δουλειά ήταν πάντα. Και τις Κυριακές μάς πήγαινε όλους μαζί και τρώγαμε ψάρι».\nΔούλευε συνέχεια. Μια φορά του είχε δώσει ο Χριστοδούλου κάτι στίχους. Ήταν στα γυρίσματα της “Σωφερίνας” νομίζω κι επειδή είχαν αργήσει οι ηθοποιοί, καθόταν και περίμενε δουλεύοντας το τραγούδι. Κάποια στιγμή λέει στον Σακελάριο ο οποίος τον αγαπούσε πολύ, “ρε Αλέκαρε, γίγαντα, άκου λίγο αυτό που έχω φτιάξει”. Του άρεσε πολύ το μοτίβο, “μπράβο, ρε Ζαμπέτα”, του λέει. Κι έτσι στα γρήγορα, την ώρα που περίμενε, έφτιαξε το τραγούδι που δεν ήταν άλλο από το “Δεν έχει δρόμο να διαβώ”…»\n«Το έργο έχει καμιά πεθερά;»\n«Όλοι τον αγαπούσαν. Ο Φίνος, οι Δαμασκηνός-Μιχαηλίδης, οι Καραγιάννης-Καρατζόπουλος, ο Βέγγος… Και οι ηθοποιοί τον λάτρευαν. Όλοι ήθελαν να είναι ο Ζαμπέτας μέσα στις σκηνές τους. Μάλιστα ο πατέρας μου, όταν ετοίμαζε τα τραγούδια για τις ταινίες, έπαιρνε τους παραγωγούς και τους έλεγε “Για πες μου, ρε παιδί μου, το έργο έχει καμιά πεθερά; Πες μου πάνω-κάτω εσύ και θα καταλάβω εγώ. Τι έχει; Κλάμα;”. Για να βγάλει το άχτι του, επειδή τα είχε με την πεθερά του.\nΌταν πήγαινε στα γυρίσματα, οι ηθοποιοί, ο Κωνσταντάρας, ο Ηλιόπουλος, ο Σταυρίδης γελούσαν από πριν με τον πατέρα μου, δεν μπορούσαν να κρατηθούν. Όλοι έλεγαν “για να δούμε τώρα, τι θα πει. Θα πει αυτά που του έχουνε φέρει;». Και ξεκίναγε εκείνος τα δικά του.\nΤου άρεσε πάρα πολύ, όταν ήταν στην πίστα, να αυτοσχεδιάζει και να αυτοσαρκάζεται. Ανάλογα με το ακροατήριο που είχε, έδινε θέμα και στους στίχους. Οι στίχοι δεν ήταν πάντοτε οι ίδιοι. Ήτανε πολύ έξυπνος άνθρωπος. Ποτέ δεν είχε κάτι από το σπίτι έτοιμο, γραμμένο».\nΟ Ωνάσης και η Τζάκι στου Ζαμπέτα\n«Ο Ωνάσης τον αγαπούσε πολύ, πήγαινε και τον έβλεπε συνέχεια. Μια φορά είχε πάει και με την Τζάκι. Χαρά ο πατέρας μου! Κάποια στιγμή του λέει: “Ρε Ζαμπέτα, η ρουφιάνα δεν μου κάθεται. Θα την πάω σπίτι και μόλις την ξεκαρφώσω θα ’ρθω”. Πήγε σπίτι με το σοφέρ, την άφησε και ξαναγύρισε στο μαγαζί στις 3 η ώρα. Κι άρχισε… “Παίξε κάτι” του έλεγε, “για στεναχώρια”. Τότε είχαν και προβλήματα με την Ολυμπιακή… Και του έπαιζε ο πατέρας μου. Χωρίς να κοιτάζει την ώρα. Έτσι ήταν όταν έπαιζε. Έπαιζε ελεύθερος. Όσοι έμεναν μέχρι αργά, ήταν περιβόλι γι’ αυτούς να ακούνε τον Ζαμπέτα εκείνες τις ώρες. Αφημένος στα ταξίμια του, στο ταξίδι το δικό του.\nΚι έτσι γύριζε πάντα σπίτι, έξι, εξίμισι… Εγώ αγχωνόμουνα και τον περίμενα. Εφτά και είκοσι ερχόταν το σχολικό να με πάρει. Αλλά επειδή μέναμε και τα τρία παιδιά μόνα μας τη νύχτα, ανησυχούσα πάντα μέχρι να τον δω να γυρίζει. Άκουγα τα βήματά του. Όταν ήταν ευχαριστημένος, τον καταλάβαινα ανάλαφρο. Και όταν άκουγα τα βήματά του βαριά, έλεγα, τώρα θα αρχίσει, πωπωπω… Έλεγε διάφορα, έβριζε, αν κάποιος του είχε χαλάσει κάτι ή οτιδήποτε… Όταν ερχόταν ευχαριστημένος έλεγε “Ααα… να έβλεπες τι έγινε σήμερα. Βάλε μου ένα γάλα”».\n«Είχε πολλούς αγαπημένους φίλους. Τη Μάρθα Βούρτση, τους στιχουργούς Φώντα Φιλέρη, Χαράλαμπο Βασιλειάδη και Δημήτρη Χριστοδούλου… Είχε μία χημεία μαζί τους και έκαναν πολλές επιτυχίες. Τους ήθελε τους στιχουργούς. Όταν άρχιζε να παίζει είχε ένα ταλέντο να αλλάζει τις λέξεις. Ή του έδινες ένα θέμα. Ας πούμε: το σαραβαλάκι μου, που η γυναίκα μου δεν το θέλει. Και το έφτιαχνε. “Το δικό μου το αμάξι, είναι φίνο και εντάξει, μού ’κανε τα κέφια και την τρέλα μου, μα μου το περιφρονάει η κοπέλα μου”, η μάνα μου δηλαδή που του έλεγε να το αλλάξουμε το αυτοκίνητο, να πάρουμε Μερσεντές. Φώναζε η μάνα μου. “Δεν το ξαναπάω στο συνεργείο εγώ! Που όλοι έχουν Μερσεντές! Να το πας εσύ!” Δούλευε αυτός με τον Πυθαγόρα, έφτιαχναν τραγούδια και η μάνα μου πήγαινε πάνω από το κεφάλι του και του έλεγε για το αυτοκίνητο. Έτσι βγήκε το “Σαραβαλάκι”. Βιωματικά είναι και τα περισσότερα τραγούδια του Ζαμπέτα».\n«…Η βρόχα έπεφτε στρέιτ θρου»\nΥπάρχει ιστορία πίσω από αυτό το κομμάτι. Εκείνο τον καιρό ο πατέρας μου είχε μία αδερφή, πιο μικρή, η οποία ήταν ανύπαντρη. Κάθε φορά που χάλαγε κάποια σχέση της, ερχόταν στο σπίτι και έκλαιγε. Ένα πρωινό που έβρεχε πάρα πολύ, ξύπνησε ο φουκαράς ο πατέρας μου και ήταν εκείνη στην κουζίνα πάλι κι έκλαιγε. “Τι έγινε, ρε Νότα πάλι; Ήρθες πρωί πρωί να μας κλαις;”… “Ναι, εσύ έκανες την οικογένειά σου, τα παιδιά σου κι εμένα με κατατρέχεις”. Της έλεγε “Σταμάτα, ρε Νότα, δεν θα σταυρώσω πελάτη το βράδυ, μην αρχίζεις τη μουρμούρα”. Ήταν και προληπτικός. Αυτή συνέχιζε να λέει τα δικά της. Στο μεταξύ ο καιρός χειροτέρευε και είχε πλημμυρίσει το Αιγάλεω και το ποτάμι ο Κηφισός, είχαν μπει λάσπες και νερά σε σπίτια. Το βράδυ ο πατέρας μου είχε να πάει στη δουλειά αλλά δεν μπορούσε να περάσει το ποτάμι, φοβόταν και η βροχή δεν είχε σταματήσει. Τότε δούλευε στην Τριάνα του Χειλά νομίζω, μαζί με τη Μοσχολιού. Κάποια στιγμή αγχώθηκε πάρα πολύ, σταμάτησε το αυτοκίνητο και το πήρε η μάνα μου που ήταν μαζί του, τέλος πάντων έφτασαν στο μαγαζί αλλά ο πατέρας μου ήταν ακόμα επηρεασμένος και τον έπιασε ημικρανία. Μέχρι να χαλαρώσει λίγο, να ηρεμήσει, να πιει έναν καφέ, ήρθε η ώρα για να βγει. Κι εκεί που ήταν να αρχίσει το πρόγραμμά του, ξαφνικά, δεν θυμόταν απολύτως τίποτα. Η ορχήστρα έπαιζε την υπόκρουση, ξαναέπαιζε την υπόκρουση… τίποτα. Κι εκείνη την ώρα θυμήθηκε τη θεια μου και τους δεσμούς της. Κι όπως ήταν νύχτα κι έβρεχε, άρχισε να παρλάρει… “χειμώνας βαρύς, κρύο πολύ… κάργα… τα σύννεφα χαμηλώσανε και η βρόχα έπεφτε στρέιτ θρου” κι άρχισε να λέει περιστατικά από τη ζωή της θείας μου της Νότας. Σιγά-σιγά σταματήσανε να ακούγονται τα πιρούνια και τα μαχαίρια, ο κόσμος σώπασε και πρόσεχε να ακούσει τι καινούργια παρλάτα λέει πάλι ο Ζαμπέτας. Και καθώς τα διηγιόταν αυτά με το δικό του, αριστοτεχνικό θα έλεγα τρόπο, άρχισε να χαλαρώνει και σιγά-σιγά βρήκε το ρυθμό του και άρχισε “Ο πιο καλός ο μαθητής” και “Μάλιστα κύριε”. Τελικά η “Βρόχα” έγινε επιτυχία».\n«Έκανε πολλές παρλάτες ο Ζαμπέτας. Τον “Μαθητή” ας πούμε, δεν τον έλεγε ποτέ με τον ίδιο τρόπο. Άλλη μία επιτυχία του, ο “Αράπης” ήταν σαν ένα δικό του ξέσπασμα, ήθελε να σχολιάσει, να διακωμωδήσει. Κάθε μέρα με έστελνε και έπαιρνα όλες τις εφημερίδες, για να έχει άποψη. Σημείωνε αυτά που τον ενδιέφεραν και το βράδυ, αφού τα είχε επεξεργαστεί στο μυαλό του, σχολίαζε με παρλάτες την κάθε πολιτική κατάσταση. Ο Ζαμπέτας έβαλε τη σάτιρα στο πάλκο. Και μάλιστα τα έλεγε με τέτοιο τρόπο που δεν προσέβαλλε ποτέ κανέναν, τους άρεσε. Άλλαξε τον τρόπο της διασκέδασης της νυχτερινής Αθήνας. Παλιά οι καλλιτέχνες ήταν ακίνητοι στο πάλκο. Αυτός τότε, στη δεκαετία του ’60, άρχισε να κατεβαίνει, να πηγαίνει με το μπουζούκι του στο κοινό, ήταν σόουμαν».\n«Ο πατέρας μου είχε ξεκινήσει στο επάγγελμα με το ρεμπέτικο από το ’50 και μέχρι το ’56-’57 ήρθε η δύση του ρεμπέτικου. Τότε ουσιαστικά ξεκίνησε ο νέος ήχος. Ο πατέρας μου άλλαξε το τρίχορδο, τετράχορδο μπουζούκι, έβαλε μέσα κλασικές κιθάρες και πλούτισε τον ήχο στις ηχογραφήσεις γιατί μπήκε στις μεγάλες ορχήστρες όπως του Μάνου Χατζηδάκι, του Μίκη Θεοδωράκη κ.λπ. Παίζανε σε μεγάλες συναυλίες στο εξωτερικό. Στην “Οδό Ονείρων” του Χατζιδάκι ο πατέρας μου ήταν ο σολίστας. Την 1η Μαϊου του ’60 είχε πάει με τον Χατζιδάκι στις Κάννες και πήραν το βραβείο για το “Ποτέ την Κυριακή” με τη Μελίνα Μερκούρη».\nΗ κυρία Ζαμπέτα\n«Η μάνα μου τον συνόδευε κάθε βράδυ στη δουλειά. Ήτανε πάντα δίπλα του. Καταβροχθιστική, θα έλεγα. Ήταν μάνατζερ. Γιατί ο πατέρας μου ήταν πολύ δοτικός. Δώσ’ τα όλα και μη παίρνεις τίποτα. Έδινε τη βοήθειά του σε νότες, σε μουσικές, σε ιδέες, παντού. Δεν τον ένοιαζε τίποτα, αρκεί να χαιρότανε αυτός που του τις έδινε. Ούτε καν ζητούσε να γραφτεί το όνομά του. Χαιρότανε. Αυτή όμως που δεν χαιρότανε ήταν η μάνα μου. Κι εκεί γινότανε το μάλε-βράσε. Καθώς γινόταν όλο και πιο επιτυχημένος, η μάνα μου έβλεπε ότι τον εκμεταλλευόντουσαν και του έλεγε: “Να διεκδικείς το όνομά σου. Δεν μπορεί να παίζεις εσύ μπουζούκι και άλλοι να γεύονται τη δόξα σου”. Μια φορά, ’63-’64 ήταν, είχανε πάει στο θέατρο Κεντρικόν κοντά στο άγαλμα του Κολοκοτρώνη, σε συναυλία με τον Ξαρχάκο, που ήταν ο μαέστρος κι ενορχηστρωτής, κι ο Ζαμπέτας σολίστας σε όλο το πρόγραμμα. Τραγουδούσαν ο Μπιθικώτσης, η Μοσχολιού, η Αλέκα Μαβίλη, πολλοί. Ήταν εκεί και ο Γεώργιος Παπανδρέου, ο Γέρος, και όλο το υπουργικό συμβούλιο. Το τι έγινε, δεν μπορείς να φανταστείς. Χαμός. Να πετάει ο πατέρας μου το μπουζούκι και να το πιάνει στον αέρα χωρίς να χάνει νότα. Έλα όμως που δεν του είχαν γράψει το όνομα, το είχαν βάλει με κάτι ψείρες, ούτε καν φαινότανε. Κι εκεί έγινε μία μάχη με τη μάνα μου. Ο πατέρας μου ευχαριστημένος φεύγοντας, της έλεγε “είδες τι ωραία πήγε;” “Πού το είδες το ωραία;” του απαντούσε. “Μη μου το χαλάς” της έλεγε ο φουκαράς. Η ίδια συναυλία θα επαναλαμβάνονταν μετά από 15 μέρες, στο Δημοτικό Θέατρο του Πειραιά. Σηκώθηκε και πήγε μέχρι εκεί η μάνα μου και είδε ότι πάλι δεν τον έχουνε βάλει και του είπε: “Δεν θα παίξεις αν δεν σου βάλουνε με μεγάλα γράμματα το όνομά σου”. “Βρε Ρούλα, είναι δυνατόν να μην παίξω;” “Όχιιι! Δεν θα παίξεις! Και να τους ζητήσεις και προκαταβολή. Επιταγή!” Έτσι ήταν ο πατέρας μου, πήγαινε και αφιλοκερδώς. Να τον παίρνει ο Ξαρχάκος τηλέφωνο κι η μάνα μου εκεί, σφίγγα, από πάνω του. Τελικά του είπανε “ναι στα γράμματα και το βράδυ πριν ξεκινήσουμε πρώτα θα πάρεις την προκαταβολή”. Έτσι κι έγινε. Τον έχω και μια φωτογραφία με την προκαταβολή, να γελάει, πιο πολύ για να τη βλέπει η μάνα μου. Έγινε η συναυλία, μεγάλη επιτυχία όπως πάντα και στο γυρισμό: “Τι με έβαλες και πήγα κι έκανα! Εγώ δεν τα μπορώ αυτά! Με βαραίνουν αυτά τα λεφτά. Εγώ παίζω γιατί το θέλω”. Είχε τύψεις. Και την πήγε πίσω την προκαταβολή. Δεν πληρώθηκε ποτέ».\nΟ Ζαμπέτας κι ο «Ζορμπάς»\n«Έτσι ήταν ο πατέρας μου. Έδινε. Αν σας πω ότι και ο “Ζορμπάς” ήταν του πατέρα μου; Και φαίνεται. Το καταλάβαινε ο κόσμος. Και το είχε παράπονο, έλεγε ότι του το πήρανε. Το ταξίμι αυτό ήταν δημιουργία δική του. Λογικά έπρεπε να ήταν συνδημιουργός. Έπαιζε στη “Γειτονιά των Αγγέλων” του Θεοδωράκη κι εκείνος πάλι δεν του έβαλε το όνομά του. Την ίδια περίοδο ήταν και ο “Ζορμπάς”. Ήταν το “Στρώσε το στρώμα σου για δυο” στο πιο γρήγορο, τύπου πεντοζάλη. Τώρα όμως, εδώ και κάποια χρόνια η αλήθεια έχει αποκατασταθεί και μπαίνει το όνομα του πατέρα μου εκεί που πρέπει. Αλλά δε ζει πια ο ίδιος για να το δει… Ούτε ο Ξαρχάκος του έβαζε το όνομά του. Στην ταινία “Οι διπλοπενιές” δεν υπάρχει και όμως ακούγεται ο Ζαμπέτας. Ο μόνος που του έβαζε το όνομα ήταν ο Μάνος Χατζιδάκις. Από τότε που τον πήρε ο Χατζηδάκις μετά όλο και περισσότεροι τον θέλανε στις ηχογραφήσεις τους σαν πρώτο μπουζούκι. Στο ίντερνετ τώρα που βλέπω, ανεβάζουνε αποσπάσματα από ταινίες και γράφουν: εδώ σόλο μπουζούκι παίζει ο Ζαμπέτας, ο γίγαντας κ.λπ.»\nΟ Ζαμπέτας στη Βουλή\n«Στον Ζαμπέτα άρεσε πάρα πολύ να πηγαίνει στο Μπραζίλ της Βουκουρεστίου και στο Ζόναρς. Εκεί σύχναζε με τον αδερφικό του φίλο, τον Ευάγγελο Αβέρωφ και πίνανε καφεδάκι. Μια μέρα του λέει ο πατέρας μου: “Ρε μεγάλε, θέλω κι εγώ να έρθω στη Βουλή. Θέλω να δω τι κάνετε εκεί μέσα να γουστάρω.” “Η Βουλή είναι ανοιχτή για σένα” του λέει ο Αβέρωφ, “όποτε θέλεις είναι στη διάθεσή σου». Ο πατέρας μου το έβαλε καλά στο μυαλό του αυτό κι ένα πρωί ετοιμάστηκε, ντύθηκε, παρφουμαρίστηκε… “Πού πας, ρε πατέρα;” του λέω. «Α, σήμερα είναι μεγάλη μέρα για μένα, πάω στη Βουλή”. Πάει λοιπόν, του λέει χαμογελώντας ο αστυνομικός στην είσοδο: “Ποιος είστε;” – αν και τον γνώρισε. “Γιώργος Ζαμπέτας” απαντάει, “θέλω να μπω μέσα να δω τα αφεντικά”. “Κύριε Ζαμπέτα” του λέει ο άλλος, “δεν μπορείτε να μπείτε τώρα, έχουνε σύσκεψη”. “Να πας να τους πεις, απ’ έξω είναι ο Γιώργος ο Ζαμπέτας ο λαός”. Κι άφησε ο Αβέρωφ τη σύσκεψη, βγήκε και τον υποδέχτηκε, μπουκάρισε μέσα, ήπιε τον καφέ του και συνεχίσανε τη σύσκεψη μετά».\n«Κάποια άλλη εποχή είχε βγάλει ο Μητσοτάκης έναν απαγορευτικό νόμο, για να μην καίνε ρεύμα, 2 η ώρα τη νύχτα να σταματάνε τα κέντρα. Ο Ζαμπέτας είχε γράψει ένα τραγούδι, το “Διάταγμα”: “το διάταγμα το βγάλανε ο Μήτσος και ο Τάκης, να κλείνουνε τα κέντρα στις δύο και να γίνει η Ελλάδα σωστό γεροκομείο”. Όποτε το έλεγε τους ξεφώνιζε. Εντωμεταξύ ο Παύλος ο Μπακογιάννης ήταν πολύ φίλος με τον Ζαμπέτα. Ο αδερφός του, ο Νίκος ο Μπακογιάννης που ήταν ηθοποιός και στιχουργός, είχε κάνει κάποια τραγούδια μαζί του. Έτσι ήξερε και την Ντόρα. Το έμαθε ο Μητσοτάκης και πήγανε στο κέντρο και ζητούσανε να τους πει αυτό το τραγούδι. Άρχισε ο Ζαμπέτας να το λέει ευγενικά, “έβγάλανε διάταγμα ο Μπρόκολας, ο Σέσκουλας, ο Μπάμιας κι ο Σπανάκης” και του φωνάζανε, άσ’ τα αυτά, πες το όπως το λες κάθε βράδυ».\nΟ Ζαμπέτας και το Παλάτι\n«Μια μέρα μάς λέει ο πατέρας μου, ετοιμαστείτε, ντυθείτε, παρφουμαριστείτε, με έχει καλέσει ο αυλάρχης του βασιλιά του Παύλου, ο Γερουλάνος. Μιλάμε για περίοδο 1964. Πωπωωωω, εμείς… Θα είναι λέει εκεί ο βασιλιάς Κωνσταντίνος, η Άννα-Μαρία, η Φρειδερίκη, κόσμος και ντουνιάς. Μας έλεγε η θεία μου η γεροντοκόρη: “Το πρωτόκολλο λέει να κάνετε και υποκλίσεις”. “Δουλειά σου” έλεγε ο πατέρας μου, «τι είμαστε να κάνουμε και υποκλίσεις. Δουλειά πα’ να κάνουμε. Ψωμάκι να βγάλουμε”. Πήγαμε λοιπόν στο Καβούρι, στη βίλα. Κόσμος πολύς, ασφάλεια κ.λπ. Με το που μπήκα μέσα εγώ, ένα κοριτσάκι από το Αιγάλεω, κοιτούσα δεξιά-αριστερά να βρω κάτι να μοιάζει με το σπίτι μας. Αλλά δεν έμοιαζε τίποτα. Μεγάλη στεναχώρια στην ψυχή μου. Ούτε αστραφτερά πατώματα είχαμε εμείς, ούτε πίνακες… είχα τρελαθεί. Ζήτησα να πάω και στην τουαλέτα και ανέβηκα στα δωμάτια των παιδιών που είχανε πλέι-ρουμ, τι γατάκια, τι σκυλάκια, τι πεταλουδίτσες… Μετά μας σερβίρανε, πρώτα, δεύτερα, τρίτα πιάτα, αλλά εγώ μεγάλη στεναχώρια. Μου είχε πει ο μπαμπάς μου, όταν τελειώσουμε, όταν σου κάνω νόημα, θα πάρεις αυτά τα δισκάκια και θα πας να τα δώσεις στην Άννα-Μαρία. Πάω στην Άννα-Μαρία, τα δίνω, με αγκαλιάζει, με φιλάει. Θυμάμαι είχε εκεί και μία βαρύγδουπη τραπεζαρία όπου έπαιζαν χαρτιά, ήταν και Φρειδερίκη με τον κότσο της… Πού είχα ξαναδεί εγώ να παίζουνε χαρτιά; Τρελάθηκα. Και μετά καθίσανε όλοι στις καρέκλες και στα ταμπουρέ να ακούσουνε τον πατέρα μου να παίζει, κι εκείνος έδωσε τον καλύτερό του εαυτό. Ήταν αυτό που λέμε έβαλε το μπουζούκι στα σαλόνια ο Ζαμπέτας. Και πάλι λεφτά δεν πήρε. Του έδωσε ο Κωνσταντίνος ο βασιλιάς έναν αναπτήρα. Μπαίνοντας στο αυτοκίνητο, μας ρωτούσε ευχαριστημένος: “Ωραία ε; Δεν περάσατε ωραία παιδιά;”. Εγώ του έλεγα, μπαμπά μου, είμαι πάρα πολύ στεναχωρημένη γιατί αυτοί έχουνε τόσα πολλά λεφτά κι εμείς είμαστε φτωχοί. “Τι λε’ ρε” μου λέει, “εμείς είμαστε οι πλούσιοι, αυτοί δεν έχουνε τίποτα. Εμείς έχουμε ψυχή, λεβεντιά, είμαστε κιμπάρηδες, αυτοί είναι τενεκέδες ξεγάνωτοι. Σήμερα είναι, αύριο δεν είναι. Εμείς κυκλοφορούμε στο δρόμο, μας αγκαλιάζει ο κόσμος, μας φιλάει. Πού να βγουν αυτοί έξω; Θα τους πλακώσουνε στις φάπες”.\nΜετά από μερικές μέρες, είχαν χαλάσει τα παπούτσια μου και με πήρε να πάμε στην Αθήνα να μου πάρει καινούργια. Άφησε το αυτοκίνητο και περπατήσαμε από τη Σταδίου μέχρι επάνω, στο Σύνταγμα, στο Μούγερ. Το τι γινόταν στο δρόμο!… Γιώργοοο, Γιωργάρααα! Αδερφέ! Αγκαλιές, μάτσα μούτσα, φιλιά! Και τους έλεγε αυτός “Από ’δω η κόρη μου”. Και ξανά μανά. “Βλέπεις;” μου έλεγε. “Εμείς είμαστε πλούσιοι, έχουμε την αγάπη του κόσμου”».


ΘΑΝΟΣ ΕΥΗ koukfamily: ΑΓΙΑ ΣΟΦΙΑ (ΣΟΦΙΑ ΤΟΥ ΘΕΟΥ): ΚΑΜΜΙΑ ΜΕΤΑΤΡΟΠΗ ΣΕ ΤΟΥΡΚΙΚΟ ΙΣΛΑΜΙΚΟ ΤΕΜΕΝΟΣ - ΣΙΩΠΗΛΗ ΔΙΑΜΑΡΤΥΡΙΑ\nΑΓΙΑ ΣΟΦΙΑ (ΣΟΦΙΑ ΤΟΥ ΘΕΟΥ): ΚΑΜΜΙΑ ΜΕΤΑΤΡΟΠΗ ΣΕ ΤΟΥΡΚΙΚΟ ΙΣΛΑΜΙΚΟ ΤΕΜΕΝΟΣ - ΣΙΩΠΗΛΗ ΔΙΑΜΑΡΤΥΡΙΑ\nΠΑΓΚΟΣΜΙΑ ΣΙΩΠΗΛΗ ΔΙΑΜΑΡΤΥΡΙΑ.\n«ΑΓΙΑ ΣΟΦΙΑ (ΣΟΦΙΑ ΤΟΥ ΘΕΟΥ): ΚΑΜΜΙΑ ΜΕΤΑΤΡΟΠΗ ΣΕ ΤΟΥΡΚΙΚΟ ΙΣΛΑΜΙΚΟ ΤΕΜΕΝΟΣ».\n(επιμέλεια ανάρτησης Αντώνης Αντωνάς)\nAΓΙΑ ΣΟΦΙΑ: ΕΛΛΗΝΙΚΗ ΒΥΖΑΝΤΙΝΗ ΧΡΙΣΤΙΑΝΙΚΗ ΕΚΚΛΗΣΙΑ ΠΑΓΚΟΣΜΙΑΣ ΙΣΤΟΡΙΚΗΣ ΠΟΛΙΤΙΣΤIΚΗΣ ΚΛΗΡΟΝΟΜΙΑΣ..\n«Οι Τούρκοι είναι ο λαός της οργής του Θεού.»\nMartin Luther, 1483-1546, German theologian, Reformer\n«Αυτή η χώρα πέρασε από τη βαρβαρότητα στην παρακμή, χωρίς να γνωρίσει τον πολιτισμό.»\nWinston Churchill, 1874-1965, British Prime Minister, Nobel 1953\nΚΑΤΕΧΟΜΕΝΑ ΧΡΙΣΤΙΑΝΙΚΑ ΜΝΗΜΕΙΑ ΑΠΟ ΤΟΥΡΚΙΑ.\nΟΛΑ ΤΑ ΜΟΥΣΟΥΛΜΑΝΙΚΑ ΤΕΜΕΝΗ ΣΕ ΑΡΙΣΤΗ ΚΑΤΑΣΤΑΣΗ ΣΤΙΣ ΕΛΕΥΘΕΡΕΣ ΠΕΡΙΟΧΕΣ ΤΗΣ ΚΥΠΡΟΥ.\nΓΕΝΟΚΤΟΝΙΕΣ ΧΡΙΣΤΙΑΝΙΚΩΝ ΛΑΩΝ ΑΠΟ ΤΟΥΡΚΙΑ.\nΠΡΟΣΟΧΗ. ΚΑΠΟΙΕΣ ΕΙΚΟΝΕΣ ΕΙΝΑΙ ΑΠΟΤΡΟΠΙΑΣΤΙΚΕΣ.\nΠόντος. Έλληνες Χριστιανοί\nΔιεθνής Επιτροπή Mνήμης και Διαφύλαξης Χριστιανικής Πολιτιστικής Κληρονομιάς.\nΑν επιθυμείτε να το δείτε και στην αγγλική έκδοση ΕΔΩ\nΚτυπηστε κατακεφαλα τους ΒΑΡΒΑΡΟΥΣ ολοι μαζι. Θα ματωσουνν καποια στιγμη\nΑψογη η παρουσιαση απο koukfamily. Ευγε Θανο πατριωτη.....ΑΑ\n11 Ιουλίου, 2020 13:50


ΑΚΟΥΣΤΕ ΠΩΣ ΑΚΟΥΓΟΤΑΝ ΟΙ ΨΑΛΜΩΔΙΕΣ ΜΕΣΑ ΣΤΗΝ ΑΓΙΑ ΣΟΦΙΑ ΠΟΥ ΤΟΥΣ ΔΗΜΙΟΥΡΓΗΣΕ Η ΟΜΑΔΑ ICONS OF SOUND ΑΠΟ ΤΟ ΠΑΝΕΠΙΣΤΗΜΙΟ ΤΟΥ ΣΤΑΝΦΟΡΝΤ\nΑκούστε τους ήχους της Αγίας Σοφίας φτιαγμένους από υπολογιστή κι αφήστε τον εαυτό σας να μεταφερθεί στο Μεσαίωνα.\nΗ ομάδα Icons of Sound από το πανεπιστήμιο του Στάνφορντ έκανε κάτι εκπληκτικό.\nΗ ομάδα Icons of Sound από το πανεπιστήμιο του Στάνφορντ αναπαρήγαγε μια Βυζαντινή χορωδία του 6ου μ.χ αιώνα.\nKαι μάλιστα όπως θα ακουγόταν στο περιβάλλον που φτιάχτηκε ειδικά γι’ αυτού του είδους την ακουστική, την Αγία Σοφία!\nΛένε: “Έχουμε συνηθίσει να ακούμε τις λέξεις σε στεγνό περιβάλλον χωρίς αντήχηση, αντίθετα από την ‘υγρή’ ακουστική της Αγίας Σοφίας που κάνει τις λέξεις να ακούγονται σαν να βγαίνουν από τα βάθη της θάλασσας.”\nΗ τεχνολογία που χρησιμοποιείται στην παραγωγή και ηχογράφηση μουσικής έχει γίνει πολύ εκλεπτυσμένη, ειδικά στην δυνατότητα αναπαραγωγής αληθινών οργάνων και στον τομέα της ακουστικής. Η ψηφιακή αναπαραγωγή δεν μιμείται απλά τον ήχο των μουσικών οργάνων αλλά όταν γίνεται σωστά αναπαράγει και την ‘αίσθηση της μουσικής εμπειρίας, την υφή και τις ακουστικές διαστάσεις, ενώ με την τεχνική που ονομάζεται “convolution reverb” (συνεξελιγκτική αντήχηση) μπορούμε να νιώσουμε ακόμα και την πίεση του αέρα στον ήχο όπως σε ένα φυσικό χώρο.\nΠηγή – πληροφορίες: https://mikropragmata.lifo.gr\nΑπόwww.platy-kalamatas-messinias.grPosted at 1:19:00 π.μ.\nLabels#ΑΓΓΛΙΑ, #ΑΓΙΑ ΣΟΦΙΑ, #ΑΝΑΔΗΜΟΣΙΕΥΣΗ, #ΒΑΡΘΟΛΟΜΑΙΟΣ, #ΔΙΕΘΝΗ, #ΕΚΚΛΗΣΙΑ - ΒΙΟΙ ΑΓΙΩΝ, #INTERNET, #PLATY MAGAZINE, #PLATY NEWS, #SOCIAL MEDIA, #VIDEO


ΕΜΕΙΣ ΟΙ ΕΛΛΗΝΕΣ-ΡΩΜΗΟΙ..ΕΙΜΑΣΤΕ ΤΕΛΙΚΑ..ΟΡΘΟΔΟΞΟΙ.. | Kosmaser's Weblog\n← ΠΡΟΤΥΠΩΣΗ ΤΗΣ…ΜΕΤΑΝΟΙΑΣ Ο ΠΑΡΑΛΥΤΙΚΟΣ ΤΗΣ ΠΑΡΑΒΟΛΗΣ..\tΠΕΡΙΟΔΟΣ ΑΣΚΗΣΗΣ…ΕΝ ΤΩ ΚΟΣΜΩ..Η ΣΑΡΑΚΟΣΤΗ..ΧΩΡΙΣ ΥΠΟΚΡΙΣΙΑ.. →\tΕΜΕΙΣ ΟΙ ΕΛΛΗΝΕΣ-ΡΩΜΗΟΙ..ΕΙΜΑΣΤΕ ΤΕΛΙΚΑ..ΟΡΘΟΔΟΞΟΙ..\nPosted on Μαρτίου 17, 2014 by kosmaser\nΕμείς..τελικά..Οι Ρωμηοί-Έλληνες, είμαστε Ορθόδοξοι ( όσοι είμαστε, γιατί πάντα υπάρχουν στο περιθώριο οι αρνητές είτε απο κακία, είτε απο άγνοια, είτε κι απ τα δυό, που νομίζουν πως όλα αυτά είναι παραμύθια..) γιατί η ψυχή μας ζητά Θεό. Ζούμε με το θαύμα.\nΟι αρχαίοι μας πρόγονοι επινόησαν τον ¨από μηχανής Θεό¨. Από τότε ζούμε και στηριζόμαστε στο έλεος του ουρανού. Όλοι το θαύμα περιμένουμε, για λύση προβλημάτων υγείας, συναισθηματικών, οικονομικών και άλλων δυσκολιών. Σκληραίνουμε όμως την ψυχή μας, και αποδοκιμάζουμε όσους δεν τηρούν τους τύπους της Εκκλησίας, και τους διώχνουμε πολλές φορές με τον τρόπο μας. Μάλλον γιατί είμαστε στερημένοι. Ο Χριστός μας δίδαξε αγάπη. Αν δεν αγαπάμε και δεν αγκαλιάζουμε τα ¨απολωλότα πρόβατα¨… μην περιμένουμε να βρούμε κι εμείς έλεος. Έναν καλό λόγο χρειαζόμαστε. Τα υλικά μπορεί να λιγοστεύουν αλλά ο Θεός είναι μεγάλος. ¨Πλούσιοι επτώχευσαν και επείνασαν, οι δε εκζητούντες τον Κύριον ουκ ελαττωθήσονται παντός αγαθού¨.\nΟ Δημήτριος Η. καλός φίλος, με βαθύτατες ιστορικές γνώσεις, και αγάπη για τις παραδόσεις, δεν παύει στις καθημερινές κουβέντες μας να μου υπενθυμίζει πως.. Βρισκόμαστε χρονικά,πολιτιστικά, ψυχολογικά, περίπου όπως την εποχή που ήρθε ο Χριστός πριν 2000 χρόνια. Οι άνθρωποι τον ακολούθησαν γιατί ήταν… απελπισμένοι, κουρασμένοι, διψασμένοι, και στον Χριστό είδαν φως. Το Φως αυτό ατυχώς εμείς.. δεν το βλέπουμε γιατί κλείνουμε τα μάτια μας. Αν πετάξουμε τα ¨λέπια¨ της κακομοιριάς, της μιζέριας και της ιδιοτέλειας , τοτε και μόνον θα δούμε\nτο Φως που μόνον αυτό μπορεί να μας βοηθήσει να ξεπεράσουμε τη σημερινή.. ψυχική..χρεοκοπία. Όταν χαλαρώσουμε από τις ενοχές μας, μπορούμε, ως βάλσαμο, να δεχθούμε στην ψυχή τον λόγο του Θεού που μας τρέφει. Δεν τρέφεται ο άνθρωπος μόνο ( μεταφορικά πάντα ) με ψωμί, αλλά και με τα ζωοποιά λόγια του Θεού.\n¨Ουκ επ’ άρτω μόνο ζήσεται άνθρωπος αλλ’ εν παντί ρήματι εκπορευομένω δια στόματος Θεού¨\nΠρέπει να βρούμε την ψυχική δύναμη να σταθούμε στα πόδια μας, δίνοντας ελπίδα, νοημα και φως στη ζωή μας.\nΚαι το Φως και η Ζωή ( όσο πιο γρήγρα το αντιληφθούμε, τόσο καλύτερα για μας..) είναι ο Χριστός. Λεγόμαστε Χριστιανοί χωρίς στην ουσία… να ζούμε χριστιανικά. Ο Χριστός έκανε τομή στην ιστορία, όχι με την ηθική του διδασκαλία, αλλά με τις δυο αλήθειες που μας έδειξε με τη ζωή Του και το κήρυγμά Του. Την Ανάσταση και την Αγάπη…(Του)\nΜε την Ανάστασή Του έδωσε λύση στο μεγαλύτερο αίνιγμα και πρόβλημα του ανθρώπου…Τον θανατο..\nΚαι με την αγάπη του…νοηματοδότησε την τραγικότητα των ανθρωπίνων σχέσεων, συγχωρώντας, πάνω στον Σταυρό, τους σταυρωτές Του..\nΣήμερα ο πολιτισμός μας είναι χρεωκοπημένος πνευματικά. Θέλει να διώξει από τη ζωή μας τη.. σκέψη του θανάτου και να μας κάνει να αποφεύγουμε τον πόνο.. (μιλάμε για τον σωματικό κυρίως πόνο). Η χρήση και κατάχρηση των φαρμάκων είναι σήμερα τρομακτική… και όσο τα συνηθίζουμε (τα φάρμακα) τόσο δεν μας πιάνουν και αυξάνουμε τις δόσεις … Όλοι μας συνηθίσαμε να ζούμε με τα ¨χαπια¨ μας. Χάπια για την υπέρταση, χάπια για την χοληστερίνη,\nχάπια για το ζάχαρο, χάπια, χάπια, χάπια… Τις περισσότερες φορές για να μην υποβληθούμε σε.. δίαιτα, σε εγκράτεια, σε στέρηση. Ζούμε περισσότερα χρόνια σήμερα, είναι γεγονός. Ζούμε με ¨φαρμακευτική¨ όμως υποστήριξη, είτε για την σωματική μας υγεία, είτε για τα ψυχολογικά μας. Η κατάθλιψη παιζει πλέον πρωταγωνιστικό ρόλο στη ζωή μας..\nΕξ άλλου…Όλοι το ξέρουμε ότι θα πεθάνουμε κι ότι σίγουρα στον κόσμο αυτό θα… πονάμε όσο κι αν θέλουμε να απωθούμε μέσα στο μυαλό αυτές τις δύο πραγματικότητες.\nΑκούμε να λένε: ¨Νέος ήταν ο ¨συγχωρεμένος¨, ούτε.. 80. Παλιά οι άνδρες με τόσες κακουχίες και πολέμους δύσκολα ξεπερνούσαν τα 50…αντε..60. Σήμερα με την εξέλιξη της επιστήμης, δίνουμε ψευδείς ελπίδες,\nότι θα αργήσουμε πολύ να πεθάνουμε. Μα αν δεν πεθάνουμε δεν θα.. αναστηθούμε.\nΈλεγε κάποιος για την πατρίδα μας,\nότι η Ελλάδα ποτέ δεν πεθαίνει και γι αυτό δεν… ανασταίνεται. Ζούμε σε μια κατάσταση συντήρησης. Σε μια μιζέρια. Μάθαμε να καλοπερνάμε στα εύκολα.. χωρίς ζόρι, και τώρα που ήρθαν τα ζόρια, (γιατί την καλοπέραση δεν την κερδίσαμε με τον κόπο μας), η γκρίνια που έρχεται από τις ανασφάλειές μας, έχει γίνει σαν επιδημία. Ο ένας βουλιάζει τον άλλον.\nΔεν ζούμε. Ζωή υπάρχει μόνο στις σχέσεις. Η ατομική ηθική τακτοποίηση, χωρίς αγάπη, για τους ανθρώπους, χωρίς τουλάχιστον ανοχή, ο ένας για τον άλλον, δεν οδηγεί πουθενά.\nΗ έλλειψη πραγματικών ανθρωπίνων σχέσεων\nξεραίνει την ψυχή, την αφήνει χωρίς νόημα και αναγκάζεται να τρέχει σήμερα ο άνθρωπος στους ψυχιάτρους\nκαι στους ψυχολόγους. Παλαιότερα δεν είχαμε ανάγκη από ψυχολόγους, γιατί ο ένας μιλούσε στον άλλον και υπήρχαν σχέσεις. (Δεν είχαμε βέβαια και χρήματα για τέτοιες πολυτέλειες).\nΔυστυχώς ο εγωισμός μας, που ζητά πάντα την δικαίωση, δεν επιτρέπει να χαλάσει η εικόνα του εαυτού μας, με τις ηθικές παραβάσεις που κάνουμε. Προσπαθούμε Μόνοι Μας Να Τακτοποιηθούμε Συνειδησιακα…. Βουλιάζομε συνεχώς και στο τέλος θέλουμε να διώξουμε το Θεό από τη ζωή μας γιατί, όπως λέει ο Ντοστογιέφσκι\n¨αν βγάλεις το Θεό, όλα επιτρέπονται¨.\nΚι είναι κι άλλοι που ψάχνουν για τα ¨μεγάλα ονόματα¨, για να στηριχθούν, και Τις περισσότερες φορές αυτά τα μεγάλα ονόματα ειδωλοποιούνται, και Χριστός και είδωλα δεν συμβιβάζονται.\nΗ Δύση, απ την άλλη, έχει ελαφρυντικά που προσπαθεί να απο-χριστιανικοποιηθεί. Εκεί επικράτησε η αίρεση και ταυτίστηκε με τη σκληρή ηθικολογία,\nπου κούρασε τόσους αιώνες τους ανθρώπους, και θέλουν να απαλλαγούν απ’ αυτό το φορτίο της ¨θρησκείας¨ που δεν ζωοποιεί.\nΤους μιμούνται βέβαια και πολλοί δικοί μας άρχοντες, κυρίως από κόμπλεξ, αλλά και γιατί δεν γεύτηκαν την ¨Ορθοδοξία¨.\nΜεγάλη πλάνη στην εκκλησία μας επικράτησε κατά τον καιρό της τουρκοκρατίας. Μεταφράστηκαν δυτικά κείμενα για την πνευματική δήθεν κατάρτιση του Γένους μας, με τα περί ικανοποιήσεως της Θείας Δικαιοσύνης. Έκανες μια αμαρτία, θα κάνεις μια ενάρετη πράξη για να ικανοποιηθεί η θιγείσα Δικαιοσύνη του Θεού. Αλλοίμονο αν ο Θεός ήταν ¨μπακάλης¨. Και βρίσκεται ο άνθρωπος σε συνεχές άγχος για να τακτοποιήσει τους ¨λογαριασμούς¨ του με τον Θεό. Αμαρτάνουμε, το συνειδητοποιούμε, ζητούμε συγχώρεση από τον Θεό που γνωρίζει τα πάντα, και αν είναι κάτι σημαντικό, δια της Εξομολογήσεως ζητούμε την άφεση της ¨εκκλησίας¨. Όχι γιατί πράξαμε μια προσωπική αμαρτία, αλλά γιατί αμαρτάνοντας πληγώνουμε το Σώμα του Χριστού, την Εκκλησία. Αν κάτσουμε να ψειρίζουμε τα καθημερινά, τότε στην προσπάθεια της τακτοποίησής τους, χάνουμε το τραίνο, η ζωή προχωράει.\nΗ Εκκλησία μας σε κάθε ακολουθία και κυρίως στη Θεία Λειτουργία προσεύχεται για την άφεση και συγχώρεση των αμαρτιών πάντων των ευσεβών και Ορθοδόξων Χριστιανών και λαμβάνουμε την άφεση όταν αισθανόμαστε μέλη της εκκλησίας μας και δεν αγωνιζόμαστε μόνο για την ατομική μας τακτοποίηση. Έχουμε την αλήθεια ανόθευτη αλλά δεν την βιώνουμε. Το πολίτευμα του Χριστιανού εν ουρανοίς υπάρχει.\nΕμείς προσπαθούμε και απαιτούμε από τους άλλους να χτιστεί ένας κόσμος.. αγγελικά πλασμένος. Αυτό δεν γίνεται. Ο Χριστός μια φορά και για πάντα μας είπε… ¨Εν Τω Κόσμω Θλίψιν Έξετε, Αλλά Θαρσείτε Εγώ Νενίκηκα Τον Κόσμον¨.\nPosted in ΚΟΙΝΩΝΙΚΑ ΘΕΜΑΤΑ, ΥΠΑΡΞΙΑΚΑ, ΦΙΛΟΣΟΦΙΚΑ and tagged χρήση και κατάχρηση των φαρμάκων κοσμασερ, Αλλοίμονο αν ο Θεός ήταν ¨μπακάλης¨ κοσμασερ, Δικαιοσύνη του Θεού κοσμασερ, Εμείς..τελικά..Οι Ρωμηοί-Έλληνες, Εν Τω Κόσμω Θλίψιν Έξετε κοσμασερ, Ζωή υπάρχει μόνο στις σχέσεις κοσμασερ, Ζούμε περισσότερα χρόνια σήμερα κοσμασερ, Θαρσείτε Εγώ Νενίκηκα Τον Κόσμον¨ κοσμασερ, Ουκ επ’ άρτω μόνο ζήσεται άνθρωπος, Ουκ επ’ άρτω μόνο ζήσεται άνθρωπος κοσμασερ, Παλαιότερα δεν είχαμε ανάγκη από ψυχολόγους κοσμασερ, Πλούσιοι επτώχευσαν και επείνασαν, Το πολίτευμα του Χριστιανού εν ουρανοίς υπάρχει., Χριστός και είδωλα δεν συμβιβάζονται κοσμασερ, αν βγάλεις το Θεό όλα επιτρέπονται κοσμασερ, αν δεν πεθάνουμε δεν θα.. αναστηθούμε κοσμασερ, είμαστε Ορθόδοξοι, η Ελλάδα ποτέ δεν πεθαίνει και γι αυτό δεν... ανασταίνεται κοσμασερ, η αίρεση και ταυτίστηκε με τη σκληρή ηθικολογία κοσμασερ, κατάθλιψη παιζει πλέον πρωταγωνιστικό ρόλο στη ζωή μας κοσμασερ, λαμβάνουμε την άφεση όταν αισθανόμαστε μέλη της εκκλησίας μας κοσμασερ. Bookmark the permalink.\tAbout kosmaser\nΗ ασθένεια είναι ο..κανόνας ! Η υγεία η εξαίρεση ! Η θεραπεία άθλος..και η ίαση ο τελικός μας σκοπός..\tView all posts by kosmaser »\t← ΠΡΟΤΥΠΩΣΗ ΤΗΣ…ΜΕΤΑΝΟΙΑΣ Ο ΠΑΡΑΛΥΤΙΚΟΣ ΤΗΣ ΠΑΡΑΒΟΛΗΣ..\tΠΕΡΙΟΔΟΣ ΑΣΚΗΣΗΣ…ΕΝ ΤΩ ΚΟΣΜΩ..Η ΣΑΡΑΚΟΣΤΗ..ΧΩΡΙΣ ΥΠΟΚΡΙΣΙΑ.. →\tΣχολιάστε Ακύρωση απάντησης\tΓράψτε το σχόλια σας εδώ....\nΜΑΣ ΕΧΟΥΝ ΕΠΙΣΚΕΦΘΕΙ ΜΕΧΡΙ ΣΗΜΕΡΑ:\t3,676,993 ΕΠΙΣΚΕΠΤΕΣ\nΔημοφιλή άρθρα\tΕξετάσεις αίματος..Φυσιολογικές τιμές..\tΠΕΤΑΜΕΝΑ ΛΕΦΤΑ ΑΠΟΔΕΙΚΝΥΟΝΤΑΙ ΟΙ ΑΝΤΙΡΥΤΙΔΙΚΕΣ ΚΡΕΜΕΣ ΠΡΟΣΩΠΟΥ ΑΜΕΛΗΤΕΑ Η ΒΕΛΤΙΩΣΗ ΠΟΥ ΠΡΟΣΦΕΡΟΥΝ, ΑΝΕΞΑΡΤΗΤΩΣ ΤΙΜΗΣ\tΑΣ ΜΙΛΗΣΟΥΜΕ ΓΙΑ ΤΟ ΙΧΘΥΕΛΑΙΟ..ΜΗΠΩΣ ΚΑΙ ΓΛΥΤΩΣΟΥΜΕ ΠOΝΟΥΣ..\tΕΝΑΣ ΠΟΝΟΣ ΠΟΥ ΧΡΕΙΑΖΕΤΑΙ ΠΡΟΣΟΧΗ...ΕΙΝΑΙ Ο ΠΟΝΟΣ ΤΗΣ ΚΟΙΛΙΑΣ..\tΗΥΞΗΜΕΝΑ ΛΕΜΦΟΚΥΤΤΑΡΑ..ΧΩΡΙΣ ΦΟΒΟ ΚΑΙ ΠΑΘΟΣ..\tΓΑΣΤΡΕΝΤΕΡΙΤΙΔΑ...ΜΙΑ ΙΟΓΕΝΗΣ ΔΥΣΤΥΧΙΑ...ΠΟΥ ΠΕΡΝΑ ΜΟΝΗ ΤΗΣ..\tΒΑΣΑΝΙΣΤΙΚΗ ΣΥΧΝΟΟΥΡΙΑ.. ΝΑ ΣΑΣ ΘΥΜΙΣΩ ΤΟ..SAW PALMETO;\tΠΩΣ ΝΑ ΠΑΙΡΝΕΙΣ ΤΗ ΘΥΡΟΞΙΝΗ ΣΟΥ\tΜΑΘΕΤΕ ΓΙΑ ΤΟ ΒΑΛΣΑΜΟΧΟΡΤΟ...ΕΙΝΑΙ ΔΩΡΟ ΘΕΟΥ..\tΠΥΡΕΤΟΣ ΠΟΥ ΕΠΙΜΕΝΕΙ..ΠΟΤΕ ΔΕΝ ΕΙΝΑΙ ΓΙΑ ΚΑΛΟ..\tΠΟΥ ΒΡΙΣΚΟΜΑΣΤΕ


Ξέφραγο αμπέλι η αγορά κι αλωνίζουν ελεύθερα... - Mikrometoxos.gr | Mikrometoxos.gr\nΞέφραγο αμπέλι η αγορά κι αλωνίζουν ελεύθερα…\nΑπό το σύνολο των 400 χιλ. ευρώ, οι 50.000 καταβλήθηκαν ήδη με την υπογραφή της σύμβασης, ενώ το υπόλοιπο θα καταβληθεί σε επτά ισόποσες τριμηνιαίες δόσεις, με την πρώτη στις 15 Νοεμβρίου.\nΤο σύνολο της συμμετοχής της επί της εταιρείας Impuls Hellas στην Κοντινένταλ Ανώνυμη Επενδυτική και Εμπορική Εταιρεία πούλησε η Ιντερτέκ προς 400.000 ευρώ.\nΗ συναλλαγή αφορά 23.160 ονομαστικές μετοχές, ονομαστικής αξίας 29,35 ευρώ έκαστη.\nΔΙΑΒΑΣΤΕ ΤΙ ΕΙΧΕ ΠΡΟΗΓΗΘΕΙ\nΤην οριστική εξαγορά του 100% της KB Impuls Hellas και την εκλογή του νέου Δ.Σ. της εταιρίας, ενέκρινε η τακτική γενική συνέλευση της Intertech στις 29 Ιουνίου 2012…\nΣυγκεκριμένα, η Γ.Σ. προέβη στη χορήγηση ειδικής αδείας και ενέκρινε την συντελεσθείσα στις 29/5/2012 οριστική εξαγορά του 100% της KB Impuls Hellas από την Cosmoline, η οποία ελέγχεται από τον κατά 44,3% μέτοχο και πρόεδρο του Δ.Σ. της εταιρίας κ. Δ. Κοντομηνά, έναντι συνολικού τιμήματος ύψους 3.345.000 ευρώ\nΔημοσιεύθηκε: 06 Απριλίου 2012 – 07:46\nΙντερτέκ: Πώς «αδυνάτισε» το παχυλό ταμείο!\nΠώς μέσα στο 2011 «εξαφανίστηκε» το ισχυρό ταμείο της Ιντερτέκ του Δ. Κοντομηνά. Τι δείχνουν οι λογιστικές καταστάσεις της εισηγμένης, η σχέση με Cosmoline. Τι λένε η διοίκηση και ο ορκωτός λογιστής.\nH Ιντερτέκ, εισηγμένη εταιρεία συμφερόντων του γνωστού επιχειρηματία Δ. Κοντομηνά, μας είχε συνηθίσει στην εικόνα μιας κερδοφόρας επιχείρησης που της… περίσσευαν τα μετρητά, ή αλλιώς το ταμείο της υπερέβαινε κατά κάποια εκατομμύρια τις όποιες τραπεζικές της υποχρεώσεις.Το γεγονός ότι το 2011 εμφάνισε ζημίες μάλλον δεν προκάλεσε έκπληξη στις μέρες που ζούμε: οικονομική κρίση και δραστηριοποίηση στην εγχώρια αγορά, σε καταναλωτικά είδη κ.λπ.\nΗ μεγάλη όμως έκπληξη ήταν πως το 2011 εξαφανίστηκε το ταμείο για λόγους που επισημάνθηκαν και από τον ορκωτό ελεγκτή, ο οποίος μάλιστα εξέφρασε «γνώμη με επιφύλαξη» για τις λογιστικές καταστάσεις της εισηγμένης.\nΈτσι, αν και αυξήθηκε ο δανεισμός το 2011, τα διαθέσιμα της εταιρείας μειώθηκαν κατά 9,73 εκατ. ευρώ (από τα 11 στο 1,27 εκατ.) κυρίως λόγω των δύο παρακάτω κινήσεων της διοίκησης.\nΠρώτον, στις 13 Ιανουαρίου 2011, η Ιντερτέκ υπέγραψε προσύμφωνο και «έσκασε» 4 εκατ. ευρώ στη συνδεδεμένη εταιρεία τηλεπικοινωνιών Cosmoline, προκειμένου η τελευταία να της πουλήσει την κατά 100% θυγατρική της KBI Hellas. Η εισηγμένη υποστηρίζει πως η ΚΒΙ αποτιμήθηκε από γνωστό οίκο έναντι 4,48 εκατ. και πως –14 μήνες μετά την υπογραφή προσυμφώνου– «εκκρεμεί η κατάρτιση της οριστικής σύμβασης μεταβίβασης των μετοχών της στην Ιντερτέκ έναντι 4 εκατ. ευρώ».\nΣτο ίδιο θέμα ο ορκωτός ελεγκτής αναφέρεται με… κάπως διαφορετικό τόνο: Στο κονδύλι των «λοιπών απαιτήσεων» υπάρχει ποσό 4 εκατ. ευρώ που δόθηκε, όπως επισημαίνει, «για την απόκτηση μετοχών άλλης Α.Ε., της οποίας η καθαρή θέση είναι αρνητική. Με δεδομένο ότι δεν έχει παρασχεθεί οποιαδήποτε εξασφάλιση υπέρ της εταιρείας, αδυνατούμε να εκφράσουμε γνώμη για την ανακτησιμότητα του προκαταβληθέντος ποσού».\nΔεύτερον, πέρα από τα προαναφερόμενα 4 εκατ. ευρώ, η Ιντερτέκ έβγαλε μέσα στο 2011 από ταμείο της άλλα 3,76 εκατ. ευρώ, τα οποία τα κατέβαλε και πάλι στην Cosmoline, αυτήν τη φορά ως προκαταβολή αύξησης κεφαλαίου στην οποία θα προχωρούσε η γνωστή εταιρεία τηλεπικοινωνιών.\nΗ ΑΜΚ, όμως, παρά το γεγονός ότι ψηφίστηκε από τη γενική συνέλευση των μετόχων της, δεν έγινε ποτέ, με αποτέλεσμα στο τέλος του 2011 η Cosmoline να οφείλει 3,76 εκατ. ευρώ στην Ιντερτέκ (σήμερα το συγκεκριμένο ποσό έχει μειωθεί στα 2,88 εκατ. ευρώ) και έτσι να προκύψει η παρακάτω παρατήρηση του ορκωτού: «Με δεδομένο ότι δεν έχει παρασχεθεί οποιαδήποτε εξασφάλιση υπέρ της εταιρείας, αδυνατούμε να εκφράσουμε γνώμη για την εισπραξιμότητα του εναπομείνοντος ποσού των 2,88 εκατ. ευρώ».\nΑπό την πλευρά της, η διοίκηση της Ιντερτέκ υποστηρίζει πως η Ιντερτέκ και η Cosmoline συμφώνησαν έτσι ώστε το ποσό να εισπραχθεί εντόκως σε 16 ισόποσες τοκοχρεολυτικές δόσεις ύψους 196.350 ευρώ η κάθε μία, η πρώτη καταβλητέα στις 5 Απριλίου 2012 (χθες δηλαδή…).\nΚαι καταλήγει: «Για τον λόγο αυτόν υπογράφηκε το ιδιωτικό συμφωνητικό της 14ης/3/2012 για τη ρύθμιση της υποχρέωσης, καθώς και για την παροχή ενεχύρου εκχώρησης απαιτήσεων της Cosmoline που απορρέει από τον λογαριασμό της εταιρείας στην Αγροτική Τράπεζα».


Ο ΧΑΦΙΕΣ: Τρελό γέλιο – Η Σοφία Μουτίδου τρολάρει τον Αλέξη Κούγια: “Δεν θα ρωτάτε, θα μιλάω εγώ” [ΒΙΝΤΕΟ]\nΤρελό γέλιο – Η Σοφία Μουτίδου τρολάρει τον Αλέξη Κούγια: “Δεν θα ρωτάτε, θα μιλάω εγώ” [ΒΙΝΤΕΟ]\nΜε τις εξελίξεις που υπάρχουν στην υπόθεση για τον Δημήτρη Λιγνάδη αρκετοί έχουν βγει στο φως της δημοσιότητας και έχουν αποκαλύψει πράγματα που έχει κάνει.\nΣυγκεκριμένα μπορεί να επικρατεί ένας πανικός με όλη αυτή την κατάσταση όμως δεν λείπει και το χιούμορ με την Σοφία Μουτίδου να ανεβάζει ένα απίστευτο βίντεο για τον Αλέξη Κούγια.\nΣοφία Μουτίδου: Το απίστευτο βίντεο που ανέβασε\nΕιδικότερα η παρουσιάστρια και ηθοποιός μέσα από ένα βίντεο που ανέβασε στο YouTube μιμείται τον Αλέξη Κούγια και τις τελευταίες εμφανίσεις που έχει κάνει στα κανάλια.\nΕκείνη μιμείται επιτυχημένα τον ίδιο αλλά και την ξαφνική «ευθιξία» που παρουσιάζει όταν οι δημοσιογράφοι του απευθύνουν ερωτήσεις για την υπόθεση, με τον ίδιο να αποχωρεί.\n«Καταρχάς να ξεκαθαρίσω ότι είναι δύο οι κατηγορίες των ανθρώπων που δεν αναλαμβάνω σε υποθέσεις: Είναι οι τοκογλύφοι και οι παιδόφιλοι. Αυτά τα είχα υποσχεθεί και στον πατέρα μου», δηλώνει καυστικά ως Αλέξης Κούγιας η γνωστή ηθοποιός.\nΣτο τέλος του βίντεο η γνωστή ηθοποιός, αφού ολοκλήρωσε τον ρόλο της είπε:\n«Κάπως έτσι ζούμε τη ζωή αυτή, την παράλογη. Στην οποία καλούμαστε να δούμε τα χειρότερα, τα πιο αποτρόπαια, τα πιο εξευτελιστικά για τον άνθρωπο… Γιατί φοβόμαστε να σατιρίσουμε κάτι που μας απασχολεί, να καυτηριάσουμε, να σχολιάσουμε κάτι το οποίο μας απευθύνεται… Δε γίνεται να μην έχει αντίδραση ο κόσμος. Όταν κάποιος βγαίνει και κάνει δηλώσεις τι περιμένει; Θα υπάρχουν σχολιασμοί».\nΤατσόπουλος για Μακρή: «Αυτό το θλιβερό σκατόψυχο υποκείμενο»


Σπάνια Μέλισσα: MΕΛΙΣΣΟΦΑΓΟI στην Ελλάδα - Οι κυνηγοί των... εντόμων!\nMΕΛΙΣΣΟΦΑΓΟI στην Ελλάδα - Οι κυνηγοί των... εντόμων!\nΈνα από τα πλέον αγαπημένα αποδημητικά πτηνά των Ελλήνων κυνηγών, το οποίο υπάρχει στα γεωγραφικά πλάτη μας κατά τις περιόδους αναπαραγωγής της άνοιξης και του καλοκαιριού, ανήκει εδώ και χρόνια στα προστατευόμενα είδη. Φωλιάζουν στη χώρα μας σε ανοιχτές περιοχές, συχνά κοντά σε ποτάμια και γενικά σε υδροβιότοπους. Φτιάχνουν τις φωλιές τους σε βράχους με μαλακό χώμα στους οποίους σκάβουν τούνελ. Είναι κοινωνικά πουλιά που αλληλοβοηθούνται για να μεγαλώσουν τα μικρά τους και για να εντοπίζουν γρήγορα μια περιοχή με άφθονη τροφή. Ακόμη και όταν\nψάχνουν για τροφή, οι μελισσοφάγοι μένουν μαζί διατηρώντας επαφή με τις έντονες κραυγές τους. Γι’ αυτόν τον λόγο συνήθως ζουν σε μεγάλες αποικίες (έως και 25.000 πουλιά), οι οποίες βρίσκονται κυρίως σε μεγάλες αμμώδεις όχθες ποταμών όπου τα πουλιά μπορούν να σκάψουν εύκολα τις φωλιές τους, ενώ παράλληλα, αυτές οι φωλιές τα προστατεύουν από τα αρπακτικά.\nΟι μελισσοφάγοι τρέφονται αποκλειστικά με έντομα που τα πιάνουν στον αέρα και επειδή προτιμούν τα μεγάλα, γρήγορα έντομα, πρέπει να είναι και ταχείς και ευκίνητοι. Οταν πετούν, ξεπερνούν σε ελιγμούς ακόμη και τα πιο γρήγορα έντομα. Τους βοηθάει πολύ η καλή τους όραση. Ο μελισσοφάγος μπορεί να εντοπίσει μια μέλισσα ή μια σφήκα από απόσταση εκατό μέτρων. Ο μελισσοφάγος είναι ένα παρεξηγημένο πουλί, λόγω του ονόματός του, αφού θεωρείται ότι έχει αδυναμία στις μέλισσες, την αγαπημένη του λιχουδιά, κάνοντας έτσι ζημιά στη μελισσοκομία. Ως εκ τούτου, ασφαλώς δεν είναι από τα αγαπημένα πουλιά των μελισσοκόμων. Λανθασμένα όμως αφού θα έπρεπε να λέγεται εντομοφάγος γιατί δεν τρώει μόνο μέλισσες αλλά πολλά έντομα. Το θετικό είναι ότι τρέφεται επίσης και με σφήκες, οι οποίες κυνηγούν τις μέλισσες, ενώ το φθινόπωρο τρέφεται με τις γηραιότερες μέλισσες οι οποίες έχουν περισσότερες πιθανότητες να μολύνουν την κυψέλη με ασθένειες. Τρώνε τζιτζίκια, λιβελούλες, ακρίδες, τα περισσότερα επιζήμια έντομα για τη γεωργία και τη μελισσοκομία.\nΕπομένως δεν προτιμάει (όπως πολλοί πιστεύουν) τις μέλισσες γιατί είναι μικρές και πολύ γρήγορες στην πτήση ενώ πρέπει να αφαιρέσει και το κεντρί. Οι μελισσοφάγοι, όταν πιάνουν έντομα με κεντρί, όπως είναι οι μέλισσες ή οι σφήκες, προσέχουν να μην τα καταπιούν αν δεν αφαιρέσουν πρώτα το δηλητήριό τους. Συνήθως, προσγειώνονται σε ένα κατάλληλο κλαδί και τρίβουν προσεκτικά την κοιλιά του εντόμου πάνω σε αυτό για να βγει το δηλητήριο. Κλείνουν μάλιστα και τα μάτια τους στιγμιαία ώστε να μην πεταχτούν σε αυτά σταγόνες από το δηλητήριο.\nΟι μέλισσες προσφέρουν λιγότερο φαΐ από τα άλλα έντομα (10 μέλισσες ίσον μια λιβελούλα). Απλά τρώει πολλές γιατί είναι σε αφθονία (1/3 των υμενοπτέρων). Στην πραγματικότητα, προτιμά άλλα έντομα, πιο μεγάλα, πιο δυσκίνητα χωρίς κεντρί. Και από τις μέλισσες, τις γερασμένες, τις δυσκίνητες και άρρωστες, τις βασίλισσες και τους κηφήνες.\nΥποστηρίζεται από πολλούς ότι ο μελισσοφάγος καταναλώνει πολλές μέλισσες μειώνοντας τον πληθυσμό της κυψέλης.\nΑλλά σύμφωνα με έρευνες και μελέτες στο στομάχι των μελισσοφάγων υπάρχουν: 0-90% μέλισσες (πολλές άρρωστες, κηφήνες) μέχρι 60% σφήκες, δηλαδή για κάθε 100 μέλισσες οι μελισσοφάγοι τρώνε 14-25 εχθρούς των μελισσών. Υποστηρίζεται ότι ο μελισσοφάγος δεν αφήνει τις μέλισσες να βγουν έξω και αυτές λιμοκτονούν ή ασφυκτιούν από τη ζέστη.\nΟι μέλισσες δεν πετούν όταν υπάρχει έλλειψη τροφής ή ανεπάρκεια τροφής σε ποσότητα ή ποιότητα και σε κοντινή απόσταση από την κυψέλη. Οι μέλισσες δεν επηρεάζονται πολύ από τους μελισσοφάγους. Για παράδειγμα, το φθινόπωρο ο συνδυασμός έλλειψης νέκταρος, γύρης, νερού και μελισσοφάγων, κάνει τις μέλισσες να μην πετούν: από 500 πτήσεις την ώρα σε 20 πτήσεις την ώρα. Καλό είναι πριν καταδικάσουμε αυτό το πανέμορφο πτηνό να σκεφτούμε ότι το πρόβλημα των μελισσοφάγων είναι περιορισμένο σε 2-3 εβδομάδες, δηλαδή παροδικό και αναπόφευκτο.\nΓι' αυτό άλλωστε είναι προστατευόμενο είδος. Πόσες μέλισσες σκοτώνονται άραγε σε κάθε επίθεση μελισσοφάγων σε κυψέλες; Υπάρχουν σοβαρότερες μεταδοτικές ασθένειες όλο το χρόνο που εξοντώνουν τις μέλισσες, αλλά και η καταστροφή του φυσικού περιβάλλοντος με ψεκασμούς , πυρκαγιές κ.τ.λ.\nΚατά πόσο λοιπόν είναι επιζήμιος ο μελισσοφάγος για τη μελισσοκομία;\nΠηγή άρθρου: http://www.ethnos.gr\nΕτικέτες ΑΛΛΕΣ ΑΣΘΕΝΕΙΕΣ-ΕΧΘΡΟΙ, ΑΡΧΙΚΗ\nΕνημέρωση για το μικρό σκαθάρι κυψέλης (Aethina tumida) και εθνική στρατηγική αντιμετώπισης του (ΒΙΝΤΕΟ&ΦΩΤΟ)\nΕτήσια Συνεστίαση ΣΑΣΥΔΑ 2019


7 οφέλη για την υγεία των μαυρομάτικων φασολιών | Κλινικός Διαιτολόγος MSc Θεσσαλονίκη\nΙουλία Χαριστού ΔιατροφολόγοςΧρήσιμα άρθραΧορτοφαγική διατροφή7 οφέλη για την υγεία των μαυρομάτικων φασολιών\n1. Βοηθουν στην πέψη\nΗ ίνα είναι απαραίτητο κομμάτι της υγιεινής διατροφή. Υπάρχουν δύο διαφορετικοί τύποι ινών. Είναι αδιάλυτες ίνες και διαλυτές ίνες. Και οι δύο τύποι προέρχονται από φυτά και είναι μορφές υδατανθράκων. Οι κύριες διαφορές είναι ότι οι διαλυτές ίνες μπορούν να απορροφήσουν νερό ενώ οι αδιάλυτες δεν μπορούν. Διαλυτές ίνες μπορούν να βρεθούν σε τρόφιμα όπως το πλιγούρι βρώμη, τα καρύδια, τα φασόλια, τα μήλα και τα βατόμουρα, ενώ οι αδιάλυτες ίνες μπορούν να βρεθούν στους φλοιούς και τους σπόρους των φρούτων, καθώς και σε ψωμί ολικής αλέσεως και καστανό ρύζι και μαυρομάτικα φασόλια.\nΗ ίνα στα μαυρομάτικα φασόλια αποτελείται τόσο από αδιάλυτες όσο και από διαλυτές ίνες, αν και κλίνει ελαφρώς προς τη διαλυτή κατηγορία. Αυτοί οι τύποι ινών μπορούν να βοηθήσουν κάποιον να αποφύγει τη δυσκοιλιότητα, να μειώσει τη χοληστερόλη, να βοηθήσει στη ρύθμιση του σακχάρου στο αίμα και στην απώλεια βάρους.\n2. Μειώνουν την πιθανότητα αναιμίας\nΗ αναιμία είναι μια κατάσταση στην οποία ένα άτομο έχει λιγότερα ερυθρά αιμοσφαίρια από αυτό που θεωρείται φυσιολογικό. Μπορεί να προκαλέσει κόπωση και αδυναμία. Τα μαυρομάτικα μπορούν να την καταπολεμήσουν καθώς περιέχουν υψηλά επίπεδα φυλλικού οξέος και βιταμίνες του συμπλέγματος Β, τα οποία είναι βασικά για την παραγωγή φυσιολογικών ερυθρών αιμοσφαιρίων.\n3. Βοηθουν στη μείωση της αρτηριακής πίεσης\nΤα μαυρομάτικα περιέχουν κάλιο, το οποίο είναι ένα μέταλλο που βοηθά στη μείωση της πιθανότητας εμφάνισης καρδιακών παθήσεων και στη διατήρηση της αρτηριακής πίεσης σε σταθερό επίπεδο. Υπάρχουν περίπου 690 χιλιοστόγραμμα καλίου ανά μερίδα ενός φλιτζανιού με μαυρομάτικα. Αυτό είναι περίπου το 15% της ημερήσιας πρόσληψης.\n4. Βοηθουν στην καταπολέμηση του εγκεφαλικού, των καρδιακών παθήσεων, του Αλτσχάιμερ και της οστεοπόρωσης\nΌπως αναφέρεται στο δεύτερο παράδειγμα, τα μαυρομάτικα φασόλια περιέχουν καλά επίπεδα φολικού οξέος, τα οποία βοηθούν στην πρόληψη καταστάσεων όπως η αναιμία, η κακή λειτουργία του ανοσοποιητικού συστήματος και οι πεπτικές διαταραχές. Το φολικό είναι μια υδατοδιαλυτή βιταμίνη Β, της οποίας η κύρια λειτουργία είναι να βοηθήσει στην αναπαραγωγή των κυττάρων. Το φυλλικό οξύ λειτουργεί παράλληλα με τη Β12 και τη Β6 προκειμένου να εξασφαλίσει την κατάλληλη φροντίδα για τον μεταβολισμό της ομοκυστεΐνης, το οποίο είναι αμινοξύ που εμφανίζεται στο πλάσμα του αίματος που βρίσκεται σε όλους τους ανθρώπους. Η ομοκυστεΐνη συνδέεται με ασθένειες όπως καρδιακές παθήσεις, εγκεφαλικό επεισόδιο, νόσο του Αλτσχάιμερ και οστεοπόρωση. Η συχνή κατανάλωση μαυρομάτικων φασολιών βοηθούν στην αποφυγή ενός τέτοιου σεναρίου.\n5. Υποστηρίζουν εναυγιές δέρμα\nΤα μαυρομάτικα φασόλια περιέχουν βιταμίνη Α (ως β-καροτένιο), η οποία βοηθά στην προστασία του δέρματος και των βλεννογόνων. Περιέχουν επίσης αντιοξειδωτικά, τα οποία όχι μόνο βοηθούν στην πρόληψη της βλάβης του δέρματος αλλά και βοηθούν στην αποκατάσταση του ήδη κατεστραμμένου δέρματος.\n6. Συμβάλλουν στην καλή όραση\nΗ συχνή κατανάλωση μαυρομάτικων φασολιών μπορεί να βοηθήσει στην καλή όραση κάποιου, επειδή το β-καροτένιο, προ-βιταμίνη Α, μετατρέπεται σε βιταμίνη Α. Τα μαυρομάτικα φασόλια περιέχουν επίσης ψευδάργυρο και βιοφλαβονοειδή, τα οποία βοηθούν στην προστασία των ματιών από το υπεριώδες φως και αποτρέπουν ένα από τον εκφυλισμό της ωχράς κηλίδας και τον καταρράκτη.\n7. Προωθεί την υγιή εγκυμοσύνη\nΤα μαυρομάτικα φασόλια είναι το τέλειο πιάτο για «φαγητό για δύο», καθώς αποτελείται από πολλά σημαντικά θρεπτικά συστατικά όπως ίνες, πρωτεΐνες, φυλλικό οξύ, σίδηρο και πολλά άλλα. Η βιταμίνη Β9 είναι ένα ιδιαίτερα σημαντικό συμπλήρωμα για τις έγκυες γυναίκες στην πρόσληψη καθώς παίζει σημαντικό ρόλο στη σύνθεση του DNA. Είναι σημαντικό να καταναλωθεί βιταμίνη Β9, ειδικά στα στάδια πριν και μετά την εγκυμοσύνη γιατί διαφορετικά, θα γίνουν ευάλωτα σε ελαττώματα του νευρικού σωλήνα. Είναι επίσης σημαντικό για τις έγκυες γυναίκες να καταναλώνουν περισσότερο σίδηρο επειδή το αίμα τους αυξάνεται περισσότερο από ένα το μέσο άτομο.


«Εγώ τα λεφτά μου τα βγάζω από το Instagram» – Fevgato.gr\n«Εγώ τα λεφτά μου τα βγάζω από το Instagram»\nΕνημερώθηκε: 19 Ιούν στις 14:47\nΣυνέντευξη παραχώρησε η νικήτρια του GNTM 3, Άννα Μαρία Ηλιάδου και αναφέρθηκε στη δουλειά της, την οποία προωθεί μέσω του Instagram.\nΤο μοντέλο μίλησε στην εκπομπή «Χαμογέλα και πάλι» και αναφέρθηκε στο GNTM, το μόντελινγκ και τα social media.\nΑρχικά, μίλησε για το κίνημα του #MeToo κι αποκάλυψε αν η ίδια έχει δεχτεί κάποια κακοποιητική συμπεριφορά στον χώρο του μόντελινγκ. «Δεν μου έχει τύχει κάποια κακοποιητική συμπεριφορά στη δουλειά μέχρι σήμερα, αλλά έχω ακούσει τέτοιες ιστορίες που με έχουν τρομάξει πολύ. Αν μου συμβεί κάτι τέτοιο, θα ξέρω να το αντιμετωπίσω», είπε χαρακτηριστικά.\nGlomex Player(40599w16ki4e70hs, v-cktxf0hl312x)\nΌσο για το μόντελινγκ στην Ελλάδα, η Άννα Μαρία Ηλιάδου δήλωσε πως ο χώρος εδώ δεν σου δίνει μεγάλες ευκαιρίες. «Στην Ελλάδα δεν έχουμε πολλές δουλειές σε αυτόν τον χώρο και προσπαθούμε…\nGNTM, Gossip, instagram, People, Άννα Μαρία Ηλιάδου, Ειδησεις\nΒανδαλισμοί σε Λύκεια του Δήμου Παπάγου-Χολαργού\nPublished on 17 Ιαν στις 19:10\nΚατσάρος: Πρώτος τελικός Ανατολής με λίγα γκολ\nPublished on 1 Ιούν στις 14:20\nΣ’ αγαπάω μεν… αλλά: Επεισόδιο 29 (video)\nPublished on 29 Ιαν στις 21:31\n«Κουρεμένα» ενοίκια – Ποιοι θα κληθούν να επιστρεψουν τις αποζημιώσεις – entospolis.gr\nΚορονοϊός: Ανέβηκαν στα 21.121 τα νέα κρούσματα – 54 θάνατοι και 365…\nPublished on 8 Μαρ στις 16:53\nΑλκάραθ: Περιμένει Τσιτσιπά ή Ντε Μινόρ\nPublished on 29 Μαρ στις 00:28\n«Διαχρονικός ήρωας – Διαρκές σύμβολο της ΠΑ» – Makeleio.gr\nPublished on 18 Ιούν στις 22:29


Ενθαρρυντικά τα σημάδια από τη θεραπεία του Παναγιώτη- Ραφαήλ- Στέκεται όρθιος - Alimos Online\nΕνθαρρυντικά τα σημάδια από τη θεραπεία του Παναγιώτη- Ραφαήλ- Στέκεται όρθιος\nO μικρός Παναγιώτης -Ραφαήλ στέκεται ξανά όρθιος με τους γιατρούς να δηλώνουν ιδιαίτερα αισιόδοξοι για την πορεία της υγείας του.\nΟ μικρός άγγελος που έκανε όλη τη χώρα να μιλά για αυτόν και να γίνει μία γροθιά προκειμένου να τον βοηθήσει, ανταποκρίνεται θετικά στη θεραπεία και βρίσκεται ακόμη στη Βοστώνη. Οι γονείς του μοιράζονται τακτικά νέα του μέσα από τα κοινωνικά δίκτυα και πρόσφατα ανέβασαν ένα βίντεο στο οποίο ο μικρός στέκεται όρθιος και παράλληλα δίνει πολλές ελπίδες για ακόμη μεγαλύτερη πρόοδο.\nΈναν μήνα μετά τη γονιδιακή θεραπεία που έλαβε ο μικρός δείχνει σημάδια εξέλιξης, οι γονείς του δίχρονου παιδιού είχαν δηλώσει τα εξής: «Βλέπουμε το παιδί μας να πηγαίνει καλύτερα και θεωρούμε ότι όλα αυτά είναι θαύμα με τον τρόπο που έγιναν. Είναι η μοναδική ημέρα που δεν έχουμε νοσοκομείο γιατί όλες τις άλλες μέρες έχουμε να επισκεφθούμε γιατρούς για θεραπείες. Θέλουμε να έρθει η μέρα που το παιδί μας θα μπορεί να αγκαλιάζει συγγενείς, φίλους, παιδιά και να παίζει μαζί τους. Πλησιάζει αυτή η μέρα», τόνισαν.


ΛΥΣΑΜΕ ΤΟ ΠΡΟΒΛΗΜΑ ΤΩΝ ΕΚ ΜΗΤΡΟΓΟΝΙΑΣ | Hadjiyiannis.net\nΜε την ευκαιρία της ψήφισης των νομοθετημάτων που αφορούν στη ρύθμιση των δικαιωμάτων των εκ μητρογονίας προσφύγων, ο Κυριάκος Χατζηγιάννης, βουλευτής ΔΗΣΥ Αμμοχώστου και Επίτροπος Προσφύγων του Δημοκρατικού Συναγερμού, ανοίγει τα χαρτιά του και μιλά στην «Μ» για την ψήφιση τους από την Ολομέλεια της Βουλής, τα οποία και χαρακτηρίζει ως μέτρο για πλήρη αποκατάσταση των δικαιωμάτων των παιδιών των από μητέρα προσφύγων. Ο κ. Χατζηγιάννης αναλύει διεξοδικά τις συνέπειες και τις προεκτάσεις της ψήφισης των εν λόγω νομοσχεδίων, σημειώνοντας ότι με αυτά αποκαθίσταται μια διάκριση που δεν συμβάδιζε με το σύνταγμα. Αντικρούει τις βολές του ΑΚΕΛ ότι η ψήφιση τους είναι «επιταγή χωρίς αντίκρισμα», αναφέροντας ότι «το κόμμα βρίσκεται στην αντιπολίτευση και αναζητεί σημεία για να αντιπαραβάλει πολιτική».\nΚληθείς να απαντήσει εάν η ρύθμιση του προβλήματος των εκ μητρογονίας αποτελεί άμβλυνση των προβλημάτων του προσφυγικού κόσμου, ο βουλευτής Αμμοχώστου αναφέρει ότι απλά αποτελεί λύση μόνο ενός μεμονωμένου προβλήματος. Όπως αναφέρει, το μεγαλύτερο πρόβλημα πάνω στο οποίο θα πρέπει να επικεντρωθεί η Πολιτεία είναι η αποκατάσταση της απώλειας χρήσης των ιδιοκτητών ακίνητης περιουσίας στα κατεχόμενα. «Αυτή η αναγκαιότητα είναι προτεραιότητα επειδή τουρκοποιούνται οι ελληνικές περιουσίες στα κατεχόμενα και το κυπριακό πρόβλημα θα επιλυθεί χωρίς διαπραγματεύσεις», αναφέρει χαρακτηριστικά.\n-Για χρόνια τώρα ως βουλευτές Αμμοχώστου του ΔΗΣΥ προσπαθούσατε να ρυθμίσετε τα δικαιώματα των τέκνων από μητέρα πρόσφυγα. Με άλλα λόγια τα εκ μητρογονίας τέκνα.\nΕίναι αλήθεια αυτό που ρωτάτε. Ως βουλευτές Αμμοχώστου θέσαμε το εν λόγω θέμα ψηλά στην ατζέντα, επειδή πρόκειται για μια διάκριση. Η διάκριση αυτή έχει νομικό χαρακτήρα και δεν συμβαδίζει με το σύνταγμα. Δεν ήταν επίσης λίγες οι νομικές γνωματεύσεις που καυτηρίαζαν αυτή τη διάκριση. Αξίζει να τονίσω ότι ο αγώνας αυτός κράτησε αρκετά χρόνια. Από την άλλη όμως, η Βουλή δεν μπορούσε να επιλύσει το πρόβλημα από μόνη της παρά μόνο με τη σύμφωνη γνώμη της\nεκτελεστικής εξουσίας, λόγω του ότι το θέμα αυτό συνοδεύεται και με οικονομική επιβάρυνση. Χρειάστηκαν να αλλάξουν αρκετές κυβερνήσεις μέχρι που η κυβέρνηση Αναστασιάδη έβαλε ένα οριστικό τέλος με θετική κατάληξη στο όλο ζήτημα. Τόσο η κυβέρνηση Παπαδόπουλου όσο και η Κυβέρνηση Χριστόφια ήταν κάθετα αντίθετες. Διατηρούσαν μια διάκριση φύλου παρά τις αντίθετες πρόνοιες του συντάγματος.\n-Μα κατά τη συζήτηση του προϋπολογισμού το ΑΚΕΛ δια στόματος της κας Κουκουμά άσκησε έντονη κριτική για τη προσφυγική πολιτική και ιδιαίτερα για το εκ μητρογονίας.\nΗ κα Κουκουμά είναι καινούργια στα προσφυγικά θέματα και ίσως δε γνωρίζει καλά το ιστορικό. Τι κριτική μπορεί να ασκήσει κάποιος και (πιο συγκεκριμένα) μάλιστα το ΑΚΕΛ το οποίο μπορούσε να επιλύσει το πρόβλημα αρκετά χρόνια πιο πριν και να έχει μάλιστα και όφελος η επηρεαζόμενη ομάδα προσφύγων στις καλές οικονομικές εποχές; Να θυμίσω ότι το ΑΚΕΛ βρισκόταν στην εξουσία τα τελευταία 10 χρόνια με μόνο λίγους μήνες απουσία, όταν ο Δημήτρης Χριστόφιας απέσυρε τους υπουργούς του από την κυβέρνηση Παπαδόπουλου για να διεκδικήσει ο ίδιος την προεδρία του κράτους, με τα γνωστά πλέον τραγικά αποτελέσματα της πενταετούς διακυβέρνησης του. Μπορούσε λοιπόν το ΑΚΕΛ κάλλιστα να στήριζε τις σχετικές προτάσεις νόμου, πράγμα το οποίο όμως δεν το έπραξε. Να κριτικάρει τώρα μια πολιτική η οποία επιλύει ένα χρονίζον πρόβλημα από αυτή την κυβέρνηση δεν μπορώ να το καταλάβω. Εν πάση όμως περιπτώσει, αντιπολίτευση είναι και αναζητεί σημεία για να αντιπαραβάλει πολιτική.\n-Το σημείο κριτικής είναι ότι έστω και εάν έχει λυθεί το εκ μητρογονίας πρόβλημα, λόγω των περικοπών στα προσφυγικά δεν θα έχουν ουσιαστικό όφελος τα εκ μητρογονίας τέκνα.\nΑυτό είναι αλήθεια αλλά όχι όλη η αλήθεια. Τα κονδύλια έχουν ουσιαστικά μειωθεί για όλους τους πρόσφυγες αιτητές. Στη πράξη δεν υπάρχει κανένα διαθέσιμο κονδύλι, έστω και εάν στους προϋπολογισμούς υπάρχουν διαθέσιμα αλλά και μειωμένα. Αυτό όμως δεν ισχύει μόνο για τα εκ μητρογονίας τέκνα.\nΕδώ και δύο χρόνια δεν έχει γίνει συνεδρίαση της μέριμνας για να εγκρίνει νέες αιτήσεις, παρά μόνο ελάχιστες αυτό το χρόνο και αυτές για ζητήματα ήδη εγκριμένων αιτητών. Κανένας δεν έχει εγκριθεί όμως για στεγαστικό σχέδιο εδώ και δύο χρόνια. Δεν θα μπορούσαμε να παραλείψουμε να πούμε ότι έστω και αυτές οι λίγες συνεδρίες έγιναν επί της τωρινής κυβέρνησης η οποία πρόσφατα έχει αναλάβει την εξουσία με την υποστήριξη του ΔΗΣΥ.\n-Τι θα δικαιούνται τα εκ μητρογονίας τέκνα;\nΌτι και οι υπόλοιποι πρόσφυγες. Δεν θα υπάρχει διάκριση. Εκεί και όπου υπάρχουν διαθέσιμα κονδύλια θα δικαιούνται και τα εκ μητρογονίας τέκνα. Θα δικαιούνται επίδομα ενοικίου, και τη βοήθεια για αγορά διαμερίσματος/κατοικίας ή για την ανέγερση κατοικίας σε ιδιόκτητο οικόπεδο. Το επίδομα ενοικίου είναι ιδιαίτερα σημαντικό για τα προσφυγόπουλα. Δεν θα έχουν τα δημογραφικά δικαιώματα.\n-Ναι αλλά εισέρχονται στο κατάλογο των αιτητών ένας σημαντικός αριθμός παιδιών από μητέρα πρόσφυγα.\nΔεν μπαίνει όλος ο κόσμος των εκ μητρογονίας με μιας στο κατάλογο. Θα εισέρχονται σταδιακά και η αναλογία αυτή θα κατανέμεται ετησίως. Ωστόσο όμως θέλω να πω ότι πρώτιστα το θέμα είναι πολιτικό και νομικό πάνω απ’ όλα και όχι οικονομικό. Το οικονομικό σκέλος θα πρέπει να ακολουθεί, ρυθμίζοντας το ως απόρροια. Δεν νομίζω να διανοείται κάποιος ότι θα πρέπει να διατηρούμε αυτές τις ρατσιστικές διακρίσεις για οποιοδήποτε λόγο.\n-Μα με αυτές τις περικοπές στα προσφυγικά στεγαστικά προγράμματα πότε θα μπορέσουν να τύχουν βοήθειας;\nΑυτό είναι ένα άλλο ερώτημα. Η κριτική όλων μας είναι επί των περικοπών και της μείωσης στα προσφυγικά κονδύλια. Έγιναν αγώνες να μη συμβεί αυτό. Δυστυχώς όμως κάποιοι μερίμνησαν να το διοχετεύσουν στη Τρόικα και να επιβληθούν περικοπές και μειώσεις από τη Τρόικα. Δεν είναι όμως αυτή η απόφαση της νέας κυβέρνησης. Αυτό το έχει αποδεχτεί η προηγούμενη κυβέρνηση. Απλώς η νέα κυβέρνηση στο πλαίσιο του μνημονίου το υιοθέτησε. Για του λόγου το αληθές μπορώ να παραθέσω και την επιστολή του τέως υπουργού Οικονομικών κ. Σιαρλή, ο οποίος απέστειλε γραπτώς τόσο στο Φορέα Ίσης Κατανομής Βαρών όσο και στη Μέριμνα καλώντας τους να υιοθετήσουν τις μειώσεις.\nΘα θέσω και εγώ όμως ένα ερώτημα: Ξέρετε πόσες αιτήσεις εκκρεμούν στη Μέριμνα; Πέραν των χιλίων! Θα επαναλάβω ότι από τις αρχές του 2012 ουσιαστικά δεν υπήρξε καμιά νέα έγκριση. Δεύτερο ερώτημα: Ξέρετε πόσοι εγκριμένοι πριν το 2012 έχουν πάρει όλη την στεγαστική οικονομική βοήθεια; Η απάντηση είναι μόνο ένας μικρός αριθμός.\nΆρα ποιο είναι το συμπέρασμα; Η αλήθεια είναι ότι η στεγαστική προσφυγική πολιτική έχει οδηγηθεί σε αδιέξοδο εδώ και τρία χρόνια. Δεν υπήρχε και δεν υπάρχει επειδή «εξανεμίστηκαν» τα σχετικά κονδύλια. Αυτό έχει συμβεί πριν την πτώχευση. Μπορείτε να διανοηθείτε τώρα την κατάσταση μετά και την κρίση, το κούρεμα των καταθέσεων και την ουσιαστική πτώχευση του κράτους.\n-Δικαιούνται τα εκ μητρογονίας τέκνα να συμμετέχουν σε προγράμματα του Φορέα Ισότιμης Κατανομής των Βαρών;\nΑσφαλώς και αυτό το δικαίωμα το είχαν πάντοτε με την προϋπόθεση ότι ήταν ιδιοκτήτες περιουσίας στα κατεχόμενα. Ο Φορέας λειτουργεί πάνω στη βάση της αποκατάστασης της απώλειας χρήσης με την άμεση και μετρήσιμη σχετικότητα της κατοχής ιδιοκτησίας στα κατεχόμενα.\n-Υπάρχει όμως και άλλη πτυχή που σχετίζεται με το θέμα της εκ μητρογονίας και αυτό είναι το δημογραφικό. Που βρίσκεται το θέμα αυτό;\nΕίστε απόλυτα σωστή κα Γεωργίου. Υπάρχει αυτή η βασική πτυχή, η οποία κατά τη ταπεινή μου άποψη είναι πολύ πιο σημαντική από την πτυχή που σχετίζεται με το δικαίωμα λήψης οικονομικών βοηθημάτων. Κατά τη συζήτηση του θέματος εγκαταλείφθηκε αυτό το σκέλος. Η δημογραφία του προσφυγικού κόσμου βρίσκεται σήμερα στη κατάψυξη. Θεωρώ ότι θα πρέπει να ανακινήσουμε το θέμα αυτό εκ νέου και τα εκ μητρός παιδιά να μπορούν να επιλέγουν επαρχία προέλευσης και καταγωγής. Πρέπει να πάψει αυτή η αναγκαστική επαρχιοποίηση παιδιών που έχουν καταγωγή τα κατεχόμενα. Όπως έχουν διαμορφωθεί οι αποφάσεις τώρα, είναι πλέον αποσυνδεδεμένη η πτυχή της οικονομικής επιβάρυνσης από τη δημογραφική. Δεν έχει λόγο ένα παιδί από μητέρα πρόσφυγα να εγγράφεται στη πόλη προέλευσης του για να γίνει πρόσφυγας και να τυγχάνει του ωφελήματος αφού αυτός ούτως ή άλλως σήμερα είναι δικαιούχος.\n-Δεν θα αυξηθεί ο αριθμός του προσφυγικού κόσμου με αυτό το δικαίωμα;\nΝομίζω είναι λάθος να μιλάμε για αύξηση, αφού μέσα από αυτή την αποκατάσταση η τροχιά του πληθυσμού κάθε επαρχίας θα πάρει τη δική της πορεία. Μια φυσιολογική αύξηση υπάρχει στη δημογραφία κάθε επαρχίας. Αυτό μπορεί να συμβαίνει και στη περίπτωση των προσφυγικών δήμων και κοινοτήτων.\n-Μα θα αλλάξει και η κατανομή των εδρών ανά επαρχία αν οι εκ μητρογονίας εγγράφονται στις προσφυγικές επαρχίες καταγωγής του ενός γονέα.\nΝαι, μα αυτό είναι απόρροια των πραγματικοτήτων και των δεδομένων. Η κατανομή των εδρών και πάλι απορρέει από την απεικόνιση των πραγματικοτήτων της δημογραφίας. Θα προσαρμόζουμε τη δημογραφία στον αριθμό των εδρών που σήμερα μας βολεύει; Αν είναι δυνατόν. Δεν θα πρέπει να προσαρμόζεται ο αριθμός των εδρών ανάλογα με την εξέλιξη της δημογραφίας; Αυτό δεν συμβαίνει εξάλλου στις ελεύθερες επαρχίες; Γιατί να υπάρχει αυτή η στρέβλωση σε σχέση με τις κατεχόμενες επαρχίες;\n-Είναι όντως στρέβλωση; Τι προτίθεστε να κάνετε;\nΝαι είναι όντως στρέβλωση και εμείς τόσο ως Δημοκρατικός Συναγερμός, όσο και ως βουλευτές Αμμοχώστου θα αγωνιστούμε να αποκαταστήσουμε τη στρέβλωση τούτη. Η τακτική να συμπιέζουμε τη δημογραφία των προσφυγικών επαρχιών θα πρέπει να τερματιστεί. Είναι μια αφαιρετική τακτική. Αφαιρούμε πολίτες από τις προσφυγικές επαρχίες. Θα πρέπει για τις μεικτές οικογένειες να αφήνεται η δυνατότητα επιλογής. Όπως και στην περίπτωση των αποδήμων. Δεν ανεχόμαστε ο πρόσφυγας απόδημος από τη Καρπασία, όταν επαναπατρίζεται να εγγράφεται αναγκαστικά στην επαρχία όπου θα κατοικήσει. Είναι θέμα για το οποίο οι προσφυγικοί δήμοι και κοινότητες θα πρέπει να πάρουν θέση. Έχω αποστείλει εκ μέρους της παράταξης υπό την ιδιότητα μου ως Επίτροπος Προσφύγων σχετική επιστολή ζητώντας από αυτούς τις τελικές και επίσημες τους θέσεις.\n-Μια άλλη ερώτηση κ. Χατζηγιάννη. Θεωρείται ότι η ρύθμιση των εκ μητρογονίας τέκνων θα οδηγήσει σε μείωση των προσφυγών στην επιτροπή των κατεχομένων.\nΗ απάντηση δεν είναι εύκολη. Θα δείξει η αποτελεσματικότητα του μέτρου. Σίγουρα τα εκ μητρογονίας τέκνα λαμβάνουν ένα κίνητρο και αυτό θα πρέπει να το σεβαστούν. Δεν ξέρω όμως αν η έλλειψη χρημάτων και ότι τα εκ μητρογονίας τέκνα για τα επόμενα χρόνια, ενώ θα είναι δικαιούχα εντούτοις όμως δεν θα έχουν αμέσως όφελος από αυτό το μέτρο, θα τα οδηγήσει σε άλλες ατραπούς. Η πολιτεία εν πάση όμως περιπτώσει τους σεβάστηκε και αποκατάστησε αυτή την αδικία. Θεωρώ ότι αυτός είναι επαρκής λόγος για να μην προσφεύγουν.\n-Αποτελεί η ρύθμιση του προβλήματος του εκ μητρογονίας άμβλυνση των προσφυγικών προβλημάτων του προσφυγικού κόσμου;\nΌχι η άρση αυτής της διάκρισης σε καμία περίπτωση δεν αποτελεί επίλυση προβλημάτων του προσφυγικού κόσμου. Αποτελεί λύση ενός μόνο μεμονωμένου προβλήματος. Εξάλλου αφορά μόνο μια μικρή κατηγορία του προσφυγικού κόσμου. Το μεγαλύτερο πρόβλημα πάνω στο οποίο θα πρέπει να συγκεντρωθούμε είναι η αποκατάσταση της απώλειας χρήσης των ιδιοκτητών ακίνητης περιουσίας στα κατεχόμενα. Αυτή η αναγκαιότητα είναι προτεραιότητα επειδή τουρκοποιούνται οι ελληνικές περιουσίες στα κατεχόμενα και το κυπριακό πρόβλημα θα επιλυθεί επί χάρτου και χωρίς διαπραγματεύσεις.\nΗ πολιτεία χρειάζεται εδώ συγκεκριμένες πολιτικές. Ουσιαστικές πολιτικές. Η πρόταση μας για τη παραχώρηση της κρατικής γης στις ελεύθερες περιοχές στους κατόχους ακίνητης ιδιοκτησίας στα κατεχόμενα είναι ένα μεγάλο πρέπει. Αν επιθυμείται θα σας το αναπτύξω με μια άλλη ευκαιρία.\nΣυνέντευξη με την δημοσιογράφο Φρόσω Γεωργίου της εφημερίδας "Μάχης"